Na svojim kanalima ovi vozači Jutjuberi se trude i da pomažu mlađim i neiskusnijim kolegama u različitim situacijama "na drumu", a neki od njih prevazilaze broj prikaza čak i TV zvezda, tinejdžerskih idola i javnih ličnosti.\n"Kamion King" je kanal vozača sa naših prostora koji svoj posao radi u Sjedinjenim Američkim Državama. Ima skoro 80.000 pratilaca, a nalog na Jutjubu aktivan je od 2007. godine. Do sada su njegovi snimci prikazani 17,3 miliona puta, a pojedini imaju i više od 300.000 prikaza.\nPored Jutjuba, ima i nalog na Instagramu gde ga prati 26 hiljada ljudi, a aktivan je i na Fejsbuku.\nNa svom Jutjub kanalu predstavlja kamione, daje savete za održavanje, ali i kako da upalite kamion kad ostanete bez akumulatora. Takođe, predlaže i kako da u kamionu skuvate jeftin obrok za manje od 10 dolara.\n"Truck Driver" ima 4,5 hiljada pratilaca na Jutjubu, a pojedini klipovi prikazani su više od 10 hiljada puta.\n"Ex-Yu Truck Driver" ima više od 3.000 pratilaca i na Jutjubu je od januara 2017. a kako sam kaže, kanal je prvenstveno edukativnog karaktera, namenjen kao pomoć kolegama koji su tek počeli da rade ovu vrstu posla, svima kojima je pomoć potrebna, a takođe "i svima kojima je zanimljivo gledanje ovakvog sadržaja".\nAktivan je i na Fejsbuku gde u grupi postavlja fotografije i lokacije zanimljivih mesta na kojima se nalazi i razne korisne snimke o parkiranju, utovaru i istovaru, zimskoj vožnji...\nMeđu relativno novijim Jutjuberima je i nalog "Kamion na putu", koji je "na mreži" od decembra 2018. godine, a do sada ovaj kanal ima 18 hiljada pratilaca i više od 2,5 miliona prikaza.\nOvaj kamiondžija iz Bosne i Hercegovine prenosi svoja iskustva o vožnji kroz Italiju, upozorava na početničke greške, ali i kakve su sve malverzacije moguće sa tahografom.\nSvojim pratiocima predstavlja i kako izgleda dostava pod pratnjom, kao i šta se sve zanimljivo dešava na "petak trinaesti".\nFAKTORING SVE POPULARNIJI U SRBIJI Za pola godine vrednost prometa 440 miliona evra\nNOVA STRATEGIJA FRANCUSKOG GIGANTA Prodaja pada, ali prihodi iznad očekivanja\nProizvođač automobila Pežo PSA Group u sredu je objavio kako je zabeležio rast prihoda veći od očekivanog, iako je količina prodatih automobila opala, a francuska kompanija saopštila je kako predviđa pad potražnje u Evropi i Rusiji ove godine, prenosi portal SEEbiz.\nINVESTITORI SE USMERAVAJU SIGURNOM UTOČIŠTU Dolar profitira zbog straha od brzog širenja korona virusa\nKurs evra oslabio je na međunarodnim tržištima, dok je dolar ojačao prema korpi valuta zbog straha od brzog širenja koronavirusa izvan Kine koji je investitore podstakao da kapital više usmeravaju ka sigurnom utočištu dolaru.\n(VIDEO) IMPOZANTNA GRAĐEVINA U KINI Završena izgradnja najvećeg aerodroma na svetu\nU glavnom gradu Kine završena je izgradnja najvećeg svetskog međunarodnog aerodroma "Daksing" (Daxing), saopštile su gradske vlasti.\nSamo LOŠI LIDERI očekuju od radnika da su STALNO ZAUZETI poslom\nŽivimo u svetu rada gde se cene ideje, inovacije i rešenja. Dok nas je industrijska revolucija učila da merimo sate, uspešnost i učinak danas se ipak zahteva nešto drugo – razmišljanje.\nKATASTAR nepokretnosti na DIGITALNIM planovima\nS prvim danom Nove godine počela je da se primenjuje odluka o prestanku korišćenja analognih katastarskih planova i održavanje katastra nepokretnosti ubuduće će se obavljati na digitalnim katastarskim planovima.\nStručnjaci konačno otkrivaju odgovor: Ako si pametan, zašto NISI BOGAT?\nKada profesori izađu i svojih kula i sretnu se sa uspešnim ljudima ponekad ih pitaju "Ako si tako pametan, zašto nisi bogat?". Jedan od najboljih odgovora došao je od ekonomiste Lerija Samersa i glasi "Ako si tako bogat, zašto nisi pametan?".\nNIJE SVE GOTOVO Kompanija "Alibaba" ipak dolazi u Srbiju?\nDržavni sekretar u Ministarstvu trgovine, turizma i telekomunikacija Tatjana Matić se oglasila povodom pregovora sa kompanijom "Alibaba".\nEFEKAT SUPERZVEZDE Kako je Pavaroti uspeo da bude jedinstven i zaradi 500 miliona dolara iako je bio samo NEZNATNO BOLJI od svog kolege\nHuan Dijego Flores osigurao je ugled vrhunskog tenora za sva vremena kada je 2008. pevao u operi “Kći puka” Gaetana Donicetija. Za ovo delo kažu da je “operski Mont Everest”, pre svega, zahvaljujući izuzetno teškoj ariji “Ah! Mes amis, quel jour de fete”, koja od izvođača zahteva da čak devet puta zaredom otpeva “visoko C”.\nJapanski Nisan ulaže 900 miliona dolara u novi pogon u Kini, pregovori u završnoj fazi\nJapanska automobilska kompanija Nisan će investirati 900 miliona dolara u novi montažni pogon u Kini, čime će proizvodni kapaciteti kompanije biti povećani za 30 posto, preneli su danas japanski mediji.\nNAJNOVIJI IZVEŠTAJ O KORONA VIRUSU Nema obolelih u Srbiji, evo koliko ljudi je testirano\n"ZARAŽENO DETE NE TREBA KUPATI" Kakve se zablude o varičelama šire brže nego virus\nDevetoro Srba napustilo kruzer, sada smešteni u NOVI KARANTIN


Zoran Gavrilović, Biro za društvena istraživanja - BIRODI (Foto: Rade Ranković, Glas Amerike)\nUz ocenu da je najveći deo javnosti u Srbiji u fazi apstinencije, ućutkanosti i marginalizacije, Zoran Gavrilović iz organizacije Birodi kaže da postoje još dva dela srpske javnosti - jedan deo javnosti je hibridan i pravi ga vrh države preko botova i svojih medija koji služe za odbranu vlasti i postoje džepovi slobodne javnosti kroz male medije, delove civilnog društva, delove oko univerziteta, kaže Gavrilović i ističe da je Biro za društvena istraživanja upravo pokrenuo projekat kojim pokušava da obnovi javnost kroz učešće medija u onlajn istraživačkoj akademiji:\n"Hoćemo da uradimo jednu stvar - a to je da spajajući medije i istraživanja javnog mnenja probamo da reanimiramo javnost, koja je u vrlo problematičnom statusu. Više ljudi ovde ne veruju ni u kakve promene. I svrha ovoga jeste da pokažemo da su promene moguće, da ovde još ima medija, da još ima građana, još ima nekih intelektualaca, nevladinih organizacija kojima je stalo da Srbija postane demokratska država. I da ne završimo u onome u čemu je danas Belorusija, u jednom totalno ličnom režimu, gde vidite da ljudi moraju na ulice da bi ostvarili svoja prava".\nPo rečima Gavrilovića, ovaj projekat ide na ruku i vlasti - da, kako kaže za Glas Amerike, ima institucije kroz koje će da ode, kad god se to dogodilo:\n"Ovaj projekat pre svega pomaže vlastima. Da se stvori javnost koju je sama ona uništila i da jednog dana kada odu sa vlasti - odu u stvri kroz institucije. Da prosto ne odu preko ulice", kaže Zoran Gavrilović i dodaje da njihova istraživanja pokazuju da javnost nije nastala, ali da je ućutkana.\n"Sociološki gledano - srednja klasa je ta koja ćuti. Oni govore kroz pokret koji su pokrenuli lekari, učitelji i nastavnici u školama. Potencijal postoji", nastavlja Gavrilović.\nBez saveza sa medijima nema ni javnosti, ističe na kraju Gavrilović i dodaje da je poenta čitave ove priče, koja se inače sprovodi uz podršku Evropskog pokreta za demokratiju, da je to uvidela i međunarodna zajednica koja kroz ovakve projekte pokušava da pomogne građanima u Srbiji.


Razvode se Melani Grifit i Antonio Banderas\nHollywood i svet, Najsvežije vesti, Vesti — By taty on June 6, 2010 7:02 pm\nSandra Bulok prima nagradu\nPoznata holivudska glumica, Sandra Bulok, pojavila se na ceremoniji dodele nagrada “Muškarci biraju” koju tradicionalno organizuje “Spike TV”, a na kojoj su specijalnu nagradu Oskarovki dodelili vojnici iz celog sveta.\nVojnici širom sveta koji su na različitim zadacima, glasali su putem interneta za svoju omiljenu javnu ličnost, pa su tim putem i izabrali Sandru.\nSandra, koja se na neko vreme povukla iz javnosti, pojavila se na ceremoniji u Los Anđesu, što je njeno prvo pojavljivanje u javnosti nakon šokantnih izjava brojnih ljubavnica njenog uskoro bivšeg supruga. Glumica je nakon saznanja da ju je Džesi Džejms varao godinu dana imala podršku medija, a sada ima i podršku vojnika i marinaca širom sveta.\nNiko nije očekivao da se Sandra pojavi na dodeli nagrade, pa ih je njeno pojavljivanje iznenadilo, a glumica je dočekana ovacijama i gromkim aplauzom.\nTags: "Muškarci biraju", dodela nagrada, Džesi Džejms, Holivud, holivudska glumica, Hollywood, prvo pojavljivanje Sandre Bulok posle razvoda, prvo pojavljivanje u javnosti, razvod, Sandra Bulok, Sandra Bulok omiljena ličnost među vojnicima, specijalna nagrada za omiljenu ličnost, suprug Džesi Džejms, Vesti iz Holivuda, Za Sandru glasali vojnici i marinci širom sveta\nFilm ” Seks i grad 2”\nZabava, prijateljstvo, moda: " Seks i grad 2" ponovo donosi sve to i još više, dok Keri, Samanta, Šarlot i...


adidas X SPEEDFLOW.1 FG uniseks dečije kopačke za fudbal su stvorene za nove generacije golgetera. Napravljene za igru na terenima sa veštačkom travom i na tvrdim podogama, donose neverovatnu eksplozivnost i brzinu. Gornji deo izradjen je od mrežastog materijala koji je izuzetno lagan i pruža punu podršku i osećaj sigurnosti pri intenzivnim duelima. Ove kopačke imaju niski profil koji ne dozvoljava stopalu da se pomera unutar patike, a istovremeno ne pokriva članak kako bi bila omogućena maksimalna kontrola nad loptom. Neka vaši naslednici povedu svoj tim do pobede u adidas X SPEEDFLOW.1 FG dečijim kopačkama. Specifikacija: Dečije kopačke – fudbal Za igru na veštačkoj travi i tvrdim podlogama Plitak profil Pertlanje Gornji deo: mrežasti Primeknit materijal Izrađene od recikliranih materijala Boja: crvena - red/core black/solar red.\nadidas X SPEEDFLOW.1 FG uniseks dečije kopačke za fudbal su stvorene za nove generacije golgetera.\nNapravljene za igru na terenima sa veštačkom travom i na tvrdim podogama, donose neverovatnu eksplozivnost i brzinu. Gornji deo izradjen je od mrežastog materijala koji je izuzetno lagan i pruža punu podršku i osećaj sigurnosti pri intenzivnim duelima. Ove kopačke imaju niski profil koji ne dozvoljava stopalu da se pomera unutar patike, a istovremeno ne pokriva članak kako bi bila omogućena maksimalna kontrola nad loptom. Neka vaši naslednici povedu svoj tim do pobede u adidas X SPEEDFLOW.1 FG dečijim kopačkama.\nGornji deo: mrežasti Primeknit materijal\nIzrađene od recikliranih materijala


Popust za porodice sa troje ili više dece\nPočetak/Društvo/Popust za porodice sa troje ili više dece\nVioleta Milićević 15. juna 2020.\nGradonačelnik Niša Darko Bulatović potpisao je Ugovor o uslovima članstva Grada Niša u Udruženju „POКRET ZA DECU TRI PLUS“ ČAČAК sa zastupnikom ovog udruženja Vladicom Gavrilovićem.\nOvim Ugovorom uređuju se prava i obaveze Grada i Udruženja, u cilju pristupanja Grada u članstvo Udruženja „Pokret za decu tri plus“ iz Čačka i regulisanja pitanja uplate članarine kao sredstava kojima se obezbeđuje održivost rada Udruženja i ostvarivanja njegovih ciljeva na teritoriji Grada Niša.\nPristupanju ovom Udruženju obezbeđuju se benefiti porodicama sa troje i više dece, koje će dobiti kartice kojima ostvaruju popuste kod pravnih i privrednih subjekta. Porodice sa troje i više dece već od iduće nedelje mogu da se prijave Gradskim opštinama na čijim terotorijama žive kako bi ostvarili pravo na ove kartice koje su besplatne.\n“Zbog toga nam je drago da grad pristupa ovom Udruženju jer ćemo na taj način pomoći i podržati porodice sa troje i više dece, a najiskrenije se nadamo da će im ova pomoć značiti”, rekla je gradska većnica Tijana Đorđević Ilić.\nSkupština grada Niša ranije je donela Odluku o pristupanju grada Niša u članstvo Udruženja „Pokret za decu tri plus“ iz Čačka, koja propisuje da Grad, danom prijema u članstvo Udruženja, prihvata iznos članarine koji je utvrđen Odlukom Skupštine Udruženja „Pokret za decu tri plus“.\nUdruženje se obavezuje da sredstva dobijena na ime članarine koristi za obezbeđivanje ponosnih kartica „Cena minus za 3+“ namenjenih svim porodicama sa troje i više dece na teritoriji grada Niša, a kojim karticama će porodice ostvariti popust u pravnim i privrednim subjektima tokom perioda članstva grada Niša u Udruženju.\nUdruženje se obavezuje da napred navedene kartice dostavi Gradu odmah po njihovoj izradi, kako bi iste bile uručene krajnjim korisnicima.\n„Centar izuzetne vrednosti u oblasti istraživanja ishrane i metabolizma“ Darko Bulatović popust kartice Skupština grada Niša tri plus Vladica Đurđanović\nImenovan novi Gradski pravobranilac\nKoordinaciono telo koje će planirati razvoj grada Niša od 2020. do 2027. godine spoj izvršne i zakonodavne vlasti


SmartInIT - kursevi programiranja Novi Sad - kursevi testiranja softvera\nNaš kurs testiranja je sada postao još bolji\nVesti March 10, 2021\nDa li ste znali da je QA tester drugo po redu najsretnije zanimanje na svetu? Ako je verovati sajtu Career Bliss…Nakon analiziranja stotine hiljada svedočenja pripadnika različitih zanimanja, ovaj sajt je odlučio da stavi zanimanje QA testera na mesto broj dva liste najsretnijih zanimanja na svetu. Dovoljan razlog da se odlučite upravo za ovo zanimanje….i za SmartInIT akademiju kad smo već kod toga.\nU skladu sa svetskim trendovima, SmartInIT akademija startuje u martu sa novim unapređenim kursevima testiranja softvera. Ukoliko želite da se obučavate za kvalitetno obavljanje posla testera kao jednog od trenutno najpopularnijih i najtraženijih zanimanja u IT industriji, imate priliku to da učinite u okviru SmartInIT akademije na kursevima Manuelnog i Automatskog testiranja.\nSve detalje o kursevima testiranja softvera možete dobiti na našem sajtu ili pozivom na broj našeg telefona 066 422 022, a ukratko o osnovnim postavkama kurseva pročitajte u nastavku.\nManuelno testiranje softvera\nOvaj kurs možete upisati već u aprilu i pohađati ga u terminima ponedeljkom, sredom i petkom od 17:00 do 18:30 časova. Kurs je kreiran tako da ga mogu pratiti i početnici i predstavlja prvi korak na putu sticanja znanja koje vam je potrebno da biste obavljali posao QA softver testera. Predavanja su usmerena na opšte koncepte i pojmove iz oblasti testiranja softvera i u velikoj meri se fokusiraju na praktičnu primenu znanja iz ove oblasti.\nViše informacija i prijave na stranici kursa.\nKurs Automatsko testiranje softvera startuje odmah po završetku kursa Manuelno testiranje softvera i na njemu će više pažnje biti posvećeno sticanju teorijskog i praktičnog znanja iz oblasti automatskog testiranja Web ili Desktop aplikacija. Kurs mogu pratiti i početnici u ovoj oblasti ali i oni koji imaju predznanje iz testiranja, kao na primer polaznici koji su završili kurs Manuelno testiranje softvera pri SmartInIT akademiji.\nAprilski kursevi: upis je u toku


AKTUELNO: Izgradnja gondole na Zlatiboru - Privrednik - Vesti i privredni adresar zapadne Srbije\nAKTUELNO: Izgradnja gondole na Zlatiboru\nDatum kreiranja: 27.06.2016 - 22:13:36\nOdgovarajući na pitanje oko saglasnosti za proglašenje javnog intersa na zemljište kojim prolazi trasa gondole na Zlatiboru ministaka za građevinarstvo, saobraćaj i infrastrukturu u srpskoj Vladi Zorana Mihajlović je danas u Užicu poručila nadležnima u Čajetini da se pridržavaju zakona.\n- Javni interes se proglašava na osnovu plana koji postoji o izgradnji gondole i bio bi proglašen i pre šest meseci i pre godinu dana i to nema nikakave veze sa prethodnim situacijama koje su se dešavale oko samog zemljišta. Dakle, javni interes, da, ali to nije dozvola za izgradnju gondole. To je samo jedan od koraka u procesu izgradnje gondole, koji je važan infrastrukturni projekat i sigurna sam da ne postoji niko u Vladi, ko nije za gondolu,- rekla je ministarka Mihajlović, pojašnjavajući da je potrebno prikupiti poprilično dokumentacije, pribaviti neophodne dozvole da bi se krenulo u posao.\n- Mora da se reši imovinski spor koji postoji na jednom delu, što je obaveza lokalne samouprave u Čajetini,- poručila je ministarka. Prema njenim rečima za gondolu ne postoji projekat, niti idejni projekat, ali ni studija izvodljivosti.\n- Dajte nam da vidimo bilo kakav dokument, ne zato što imamo problem sa Milanom Stamatovićem, već zato što je gondola izuzetno kompleksan infrastrukturni projekat. Država je donela Zakon o žičarama, zato što je prvenstveno važna bezbednost ljudi koji će se prevoziti tom gondolom. Dakle, da li će u nadležnosti Ministarstva biti da izda građevinsku dozvolu ili opštine Čajetina, mi to danas ne možemo da znamo, jer nema idejnog projekta,- bila je jasna Mihajlović.\n- Kada gradite tako važan infrastrukturni projekat to treba da radite uz podršku i zajedno sa svima. Morate da rešite imovinsko-pravne odnose, da imate projekat, pa tek tada da razmišljate da nabavite opremu. Kako možete da krenete da nabavljate opremu, a pre toga, ne rešite ništa. Ne ulazim u to zašto se to tako radi, kažem samo da to može da uspori proces. I nama je interes da se to izgradi. Onda dajte da ne preskačemo faze,- zaključila je ministarka Mihajlović.\nSTAMATOVIĆ: Imamo sve dozvole\nNa izjavu ministarke Zorane Mihajlović predsednik čajetinske opštine Milan Stamatović odgovara da opština Čajetina ima kompletnu plansku dokumentaciju, od Prostornog plana, Plana generalne regulacije, Plana detaljne regulacije i idejnih rešenja za gondolu. On ponavlja da opština sama finansira ovaj projekat vredan 13 miliona evra, da su spremni da plate eksproprijaciju i započnu gradnju gondole. Prema Stamatovićevim rečima gondola bi trebalo da bude završena do kraja ove godine.\nDogovor Ministarstva građevinarstva i opštine Čajetina\nMinistarstvo građevinarstva, saobraćaja i infrastrukture saopštilo je da će pružiti „svu neophodnu podršku opštini Čajetina da što pre prikupi potrebnu dokumentaciju i ispuni zakonske uslove za početak gradnje gondole na Zlatiboru“.\nTo je, kako se navodi u saopštenju, zaključeno na prvom sastanku koji je održan u tom ministarstvu u vezi s izgradnjom gondole, na kojem su učestvovali državni sekretar u ministarstvu Aleksandra Damnjanović i predsednik opštine Čajetina Milan Stamatović, zajedno sa projektantima koji rade na pripremi projektne dokumentacije.\n- Na sastanku su razjašnjeni detalji u vezi sa procedurom i podnošenjem dokumentacije koja je potrebna da bi projekat dobio građevinsku dozvolu za koju je, prema Zakonu o planiranju i izgradnji, nadležno ministarstvo - ističe se u saopštenju i dodaje:\n- U prvoj fazi, lokalna samouprava bi trebalo da u najkraćem roku dostavi idejno rešenje i drugu tehničko-plansku dokumentaciju na osnovu koje će ministarstvo izdati lokacijske uslove, što je prvi korak u pribavljanju građevinske dozvole.\n- Projekat izgradnje gondole je od velikog značaja za razvoj turističkih sadržaja na Zlatiboru i u opštini Čajetina, što ministarstvo podržava i kroz partnerski odnos sa lokalnom samoupravom pomoći će da projekat što pre krene sa realizacijom - zaključuje se u saopštenju tog ministarstva.\nNakon sastanka u Ministarstvu građevinarstva, saobraćaja i infrastrukture saopšteno je da će opština Čajetina dobiti svu neophodnu pomoć oko prikupljanja neophodne dokumentacije kako bi se ispunili uslovi za početak gradnje gondole na Zlatiboru.\nPrema rečima Milana Stamatovića, predsednika čajetinske opštine oni su nadležne u Ministarstvu informisali da poseduju kompletnu dokumentaciju. On je pojasnio da građevinsku dozvolu izdaje Ministarstvo građevinarstva, te da bi do sredine avgusta trebalo da se završi procedura revizije projekata i postigne konačan dogovor.\n-Ukoliko Ministarsvo ne bude tražilo naknadu za državno zemljište, neće nam biti potrebno mnogo novca za eksproprijaciju privatnih parcela. To je mahom poljoprivredno, a ne gradsko građevinsko zemljište i za eksproprijaciju tih parcela biće nam potrebno ne više od 100.000 evra, što nije veliki iznos, - izjavio je Stamatović.


PRIJEM HEROJA IZ KOVID BOLNICA Vučić: Više smo verovali vama nego sebi, ZNAM KOLIKO STE SE BORILI\nPredsednik Srbije Aleksandar Vučić primio je danas medicinske radnike, lekare i sestre koji su bili angažovani u Kovid bolnicama i tom prilikom istakao da je prijem samo mali znak pažnje za sve ono što su naši heroji uradili za Srbiju.\nPrijem je organizovan u znak zahvalnosti medicinskim radnicima za doprinos i rezultate u borbi sa epidemijom virusa korona u Srbiji.\nVučić lekarima: Vi ste junaci našeg doba\nDogađaju u Palati Srbija prisustvovali su i ministar zdravlja Zlatibor Lončar, članovi Kriznog štaba za suzbijanje epidemije Kovida-19, epidemiolog Predrag Kon i direktor Infektivne klinike KCS Goran Stevanović.\nPrijemu, koji je počeo izvođenjem himne "Bože pravde", prisustvovali su i direktor KCS Milika Ašanin, direktor KBC "Dr Dragiša Mišović" Vladimir Đukić, direktor KC Niš Zoran Radovanović i predstavnici ostalih kovid bolnica u Srbiji.\n- U početku su svi aplaudirali, a danas preispituju, šta god ko pokušao da uradi, vi ćete ostati junaci naše zemlje, dani vaših muka ostaće zapamćeni kao dani vaše slave, mi smo živote naših roditelja i dece stavili u vaše ruke - reako je Vučić.\nPredsednik Srbije rekao je da će lekari zavek ostati heroji naše otadžbine, te da će dani u kojima su se borili ostati upisani u istoriji.\nVučić: Sećam se noći kada sam sina odveo u bolnicu...\n- Više smo verovali vama nego sebi, vašem znanju, trudu, posvećenosti. Znam koliko ste se borili. Trudio sam se da bar nekoga obiđem, pozovem, da pokažem koliko nam je stalo da sve naše građane sačuvamo u životu. Uvek je u pravu onaj koji je u središtu stvari - rekao je predsednik.\nOsvrnuo se i na noć kada je sa sninom, koji je bio zaražen korona virusom, otišao u bolnicu.\n- Ostavljate nešto najvrednije u ruke nekima koji su bolji i sposobniji od vas da se brinu da izađe živ i zdrav iz bolnice - naveo je predsednik i dodao da se dobro seća te noći.\n- Mogli smo da računamo na vašu borbu, vašu posvećenost. Zahvaljujući vama narod može da se vrati svakodnevnom životu - dodao je Vučić.\nPredsednik je rekao i da će se postarati da uslovi budu sve bolji kako medicinari ne bi čeznuli za inostranstvom.\n- Hvala vam što niste brinuli o sebi, nego o nama, ne osvrćite se na one koji imaju primedbe, oni ne znaju šta ste prošli. Vas, junake našeg doba niko ne može da pobedi.\nVučić je kazao i da će na Vidovdan odlikovati neke od lekara.\n- Vi, junaci našeg doba, uživajte u slavi, aplauz za sve vas - rekao je predsednik na kraju, i sam aplaudirao medicinskim radnicima.\nStevanović: Niko nije imao ovoliku podršku\nNa prijemu je govorio i Goran Stevanović, direktor Infektološke klinike.\n- Bilo je teško kad je trebalo da pređemo na novi sistem rada. Očekivalii smo i znali da infektološka služba mora da se prilagodi, da mobiliše veiki broj kapaciteta, da dobijemo opremu i pređemo na novi sistem rada. Nikada do sada infektološka služba nije imala ovoliku podršku. Suviše je rano za procene i za slavlje, ali mislim da smo uraili veliki posao, da je veliki broj života spašen. Dugujem veliku zahvalnost svim ljudima koji su nam pomogli. Bilo nam je najteže kada smo gubili bitke, kada smo gubili živote, a to je svim lekarima najteže - rekao je Stevanović.\nSAZNAJEMO Naprednjaci odložili izbor čelnih ljudi stranke za sledeću godinu, Vučić ostaje PREDSEDNIK, izabrani potpredsednici\nIzbor predsednika i zamenika predsednika SNS, koji je trebalo da bude održan danas na Izbornoj slupštini naprednjaka, odložen je za sledeću godinu, saznaje "Blic".\nIZBORNA SKUPŠTINA SNS Oko 4.000 delegata bira rukovodstvo stranke, oko Hale sportova okačeni transparenti i zapaljene BAKLJE (FOTO, VIDEO)\nSrpska napredna stranka održava danas u Beogradu izbornu Skupštinu na kojoj će, kako stvari stoje, biti (re)izabran predsednik i najuže rukovodstvo stranke. Očekuje se da Aleksandar Vučić ponovo bude izglasan za lidera stranke, imajući u vidu da su se odbori SNS širom Srbije izjasnili da i dalje žele njega na tom mestu.\nAljiju: Beograd odbio zahtev za posetu Medveđi, Bujanovcu i Preševu\nMinistar za infrastrukturu u vladi privremenih prištinskih institucija, Ljiburn Aljiju, tvrdi da je Beograd odbio njegov zahtev da poseti tri opštine na jugu centralne Srbije - Bujanovac, Preševo i Medveđu.\nPremijer privremenih prištinskih institucija Aljbin Kurti izjavio je danas da su kosovske bezbednosne snage nastavak takozvane Oslobodilačke vojske Kosova, prenosi prištinski Reporteri.\nAmbasadorka Srbije pri UNESKU: Predsedavanje prilika da se naš glas jače čuje\nAmbasadorka Srbije pri Unesku Tamara Rastovac Siamašvili, koja je izabrana za predsedavajućeg Izvršnog saveta Uneska, izjavila je danas da je izbor na tu poziciju ogromna čast i odgovornost, ali i prilika da se glas Srbije jače i dalje čuje.\nDanas svečana akademija povodom 13 godina postojanja SNS-a\nSrpska napredna stranka održaće danas u popodnevnim satima svečanu akademiju povodom 13 godina od osnivanja stranke.\nOd raka pluća u Srbiji godišnje oboli 7.000 LJUDI


Flux Technology - LED ŠINSKE SVETILJKE\n° GMB-TL-SA01 Serija\n° GMB-TL-SA03 Serija\n° GMB-TL-SA04 Serija\n° GMB-TL-SA05 Serija\n° GMB-TL-FT Serija\n° GMB-TL-SB01-FT Serija\n° Trofazne šine\n° Dodatna oprema\n- A klasa -\n- B klasa -\nGMB-TL-FT serija šinskih reflektora se svojim dizajnom uklapa u svaki prodajni ili izložbeni prostor. Nalazi namenu u svakom prostoru gde je potrebno istaći određeno područje enterijera a isporučuje se plastificiran u boji po želji klijenta. Izvor svetla je COB čip, efikasnost je 120 lm/W, kućište je napravljeno od aluminijuma s posebnom pažnjom na izgled i efikasnost hladnjaka kako bi se obezbedila trajnost reflektora. GMB-TL-FT šinski reflektor se isporučuje u varijantama 10-40W, u tri boje svetla, ugao rasipanja svetla je 60° što omogućava idealno fokusiranje svetlosnog snopa na željeno područje, zavisno od odaljenosti samog reflektora od objekta koji se osvetljava. Cenovno pristupačan, po performansama nenadmašan, GMB-TL-FT se lako nameće kao idealan izbor u svojoj kategoriji jer ima radni vek od 40.000 časova i omogućava oko 10 godina korišćenja bez potrebe za idržavanjem. Ukoliko postoji potreba možemo ga i reparirati po veoma pristupačnoj ceni čime postižete i nov garantni rok kao na nov reflektor.


Zakerberg izgubio milijarde na FB – Kladusa.Net\nZakerberg izgubio milijarde na FB\nZakerberg, koji posjeduje 503.6 miliona akcija FB, izgubio je oko 9 milijardi dolara otkako je kompanija izašla na berzu u maju, pišu američki mediji.\nTako je koosnivač Fejsbuka samo za jedan dan uspio da na vrijednostima akcija izgubi čak 423 miliona kada je cijena u četvrtak dostigla najniži nivo od 20,04 dolara po akciji. Zbog ovog gubitka vrijednosti Zakerbergovo bogatstvo je palo na “samo” 10 milijardi dolara, što ga je izbacilo sa liste top deset milijardere iz sfere tehnologije Blumbergove liste.\nSada se nalazi na jedanaestom mjestu, sa 400 miliona dolara manje od Džejmsa Godnajta suosnicača kompanije za proizvodnju softvera SAS insitiut.\nTo ga je izbijena iz prvih 10 najbogatijih za tehnoloških milijardera, prema Bloomberg, stavljajući mu 400 miliona dolara iza Džejmsa Goodnight, suosnivač proizvođač softvera SAS Institute.\nInače, akcije Fejsbuka su po izlasku na berzu vrijedile 38 dolara.


Srbi preživeli stravičan zločin muslimanskih snaga 19. decembra 1992. godine u Gornjoj Jošanici kod Foče i njihovi potomci zgroženi su lažima objavljenim u tekstu «Peku li nas rane Svetog Nikole?» na portalu «Al Džazire» te poručuju da je autor Dragan Bursać gnusnim neistinama još jednom ponizio srpske žrtve.\nIz fočanske Organizacije porodica poginulih boraca i nestalih civila saopštili su da ih posebno vređa deo u ovom tekstu od 22. decembra sa podnaslovom «Čedomorstvo», u kojem je iznesena laž da je pokojni Dragoljub Višnjić ubio svoje dvoje dece — desetogodišnju Draganu i sedmogodišnjeg Dražena.\nAutor je, poigravajući se našom nesrećom, napisao da ih je ubio u sopstvenoj kući. Istina je da je Dragoljub Višnjić sa svoje dvoje dece, majkom, ocem i bratom ubijen u mestu Vilina nedaleko od porodične kuće, bežeći od zločinaca. To je jedina istina i fotografije svedoče da su deca masakrirana. Sve to imamo u dokumentaciji koju svi istonoljubivi mogu videti», navodi se u saopštenju.\nPotomci ubijenih i svedoci pokolja u Jošanici navode da tekst Dragana Bursaća obiluje brojnim gnusnim neistinama. Pod podnaslovom `Tajna sobe`, umesto mecima, nad decom 26 godina posle zločina bez kazne, ponovo zločin — slovima i rečima su masakrirani i ubijani nevini Srbi. Poznato je ovo i istražnim organima, a i javnosti, koja je imala prilike da se upozna. O ovom zločinu koji su počinioci svirepo i bestijalno overili krvavom porukom ubijajući decu, žene i starce izveštavao je Bi-Bi-Si i `Njujork tajms`», ističe se u saopštenju.\nIz ove organizacije dodaju da su još neki mediji u Federaciji BiH preuzeli tekst sa portala «Al Džazire», što znači da su potpomogli širenje laži o zločinu bez kazne, kao i da su po drugi put pomogli «zlostavljanju, makaskriranju i ubijanju nevinih Srba u Gornjoj Jošanici kod Foče».\nU zločinu koji je na Nikoljdan 1992. godine počinila muslimanska vojska iz Goražda, u Gornjoj Jošanici masakrirano je 56 Srba, među njima 21 žena i troje dece — Dragana Višnjić od 10 godina, njen tri godine mlađi brat Dražen i dvogodišnja Danka Tanović.\nUbijeno je 16 Višnjića, devet članova porodice Kulić, po pet članova familija Grujičić i Blagojević, četvoro Davidovića, po troje Jegdića, Pljevaljčića i Stojanovića, po dvoje Mićevića i Ivanovića, te po jedan član iz porodica Škipina, Stevanović, Jagodić i Tanović.\nJošaničani 26 godina vape za pravdom | Jadovno 1941.\nJedan odgovor na „Srpske žrtve Jošanice ponižene lažima u tekstu «Al džazire»“\n30. decembra 2018. u 14:12\nOvog Bursaća,plaćenika i gada ugasiti na mrežama da ne vrjeđa i ne truje


Vozač autobusa mesecima odvajao od usta za poklone svim putnicima FOTO – RTV Doboj\n31/12/2018 Vuk Savić 169 pregleda 0 komentara\nVozač školskog autobusa iz Teksasa Kurtis Dženkins očito zna pravo značenje Božića pa je svakom detetu koje vozi na svojoj liniji, kupio božićni poklon. Dan pre nego što su u osnovnoj školi “Lejk hajlands” počeli božićni praznici, Dženkins je napunio autobus poklonima za sve učenike koje je onda i zapakovao u ukrasni papir.\n“Svako dete je pitao što želi za Božić i svakome pojedinačno kupio poklon”, napisali su iz škole na svojoj Fejsbuk stranici. Dodali su i da ova priča može svakome da posluži “podsetnik koliko dobrog postoji i da bi svi trebalo da streme ka tome da budu malo više poput Kurtisa”.\nNjegova supruga Šenekija Dženkins rekla je novinarima portala NBC 5 da je Kurtis mesecima smišljao kako da napravi nešto posebno za decu. Prvo je mislio da mališane organizuje da međusobno razmene poklone, ali ga je ona upozorila da to “možda neće svako dete moći da priušti”. On joj je odgovorio da pamti kako je biti dete koje ne dobije mnogo toga za Božić i zato je odlučio svakom detetu nešto da kupi.\n“Imao sam tetu koja bi kupila paket čarapa, zamotala ga i poklonila jedan paket svoj “, ispričao je Dženkins za NBC 5. A kad ideš u školu i imaš rupu na čarapama, objasnio je, novi ti par čarapa mnogo znači.\nDečak Itan Ingl (11) je od Dženkinsa tako dobio par slušalica u svojoj omiljenoj boji, crvenoj. “Jako mi se sviđaju, odlične su”, rekao je Itan za NBC 5, a priča iz škole je na Fejsbuk stranici skupila mnogo pozitivnih komentara od roditelja i drugih ljudi iz okruga.\n“Ova priča je divna iz nekoliko razloga”, napisao je Rene Beri Barfut i dodao, da je u suzama kad razmišlja o plati vozača autobusa i čovjeku koji od takve plate uspe da odvoji tako, da svako dete zna da mu je posebno.\n“Iako na vožnju školskog autobusa ne gledam kao na posao, već kao na Božiju volju, ne spominjem deci veru. Kažem im da veruju u bilo šta, samo dok usput nekoga i vole”, zaključio je Dženkins.\n← U novembru 194 korisnika Narodne kuhinje u Doboju\nIstaknuti članovi grupe “Pravda za Davida” za sve krive Draška Stanivukovića iz PDP-a (FOTO) →\nOvo je najjači znak Zodijaka\n17/04/2018 Vuk Savić 0\n15/05/2019 Igor Jovanović 0


Kada će biti formirane komisije o stradanjima u Srebrenici i Sarajevu?\n15.08.2018 23:03 | RTRS\nDan nakon što se Narodna skupština izjasnila o povlačenju izvještaja Komisije Vlade o Srebrenici iz 2004. godine, predsjednik Srpske Milorad Dodik rekao je da su poslanici učinili više za pravdu, nego sve pravosudne institucije.\nVlada će postupiti prema odluci Skupštine, čim se ispoštuje zakonska procedura, kaže premijerka Željka Cvijanović.\nKo će raditi u komisijama koje bi trebalo da utvrde istinu o stradanju u Srebrenici i Sarajevu tokom rata već se govorilo, kaže premijerka Srpske, ali se imena neće otkrivati dok u Vladu i zvanično ne stigne skupštinska odluka.\nRiječ je, kaže Cvijanovićeva, o međunarodno priznatim stručnjacima iz oblasti ratnih zločina, koji će pomoći da se sazna šta se u tim područjima desilo.\nOna je rekla da će Vlada Srpske postupati u skladu sa zaključcima Narodne skupštine Republike Srpske u vezi sa izvještajem o Srebrenici, a sjednica će biti održana čim materijali stignu.\nPredsjednik Srpske izjavio je za Srnu da su narodni poslanici učinili više za pravdu, nego sve pravosudne institucije.\n- Kao predsjednik Republike izražavam zadovoljstvo činjenicom da je odgovornost prema Srpskoj i našem narodu juče bila iznad sitnopartijskih interesa. Kako smo mi imali istorijsku distancu da sagledamo okolnosti, aktere i manjkavosti iz izvještaja o Srebrenici iz 2004. godine, tako će i ova posljednja sjednica Narodne skupštine u ovom sazivu biti predmet analize nekih generacija političara koji će doći poslije nas, a koji neće imati hipoteku kakvu smo mi imali 14 godina, zbog spornog izvještaja - rekao je Dodik.\nNismo glasali protiv bilo koga, nismo umanjili ničiju žrtvu, rekao je Dodik, nego smo kao odgovorni ljudi rekli istinu, a ona kaže da je na tom području počinjen jedan od najvećih zločina nad Srbima u proteklom ratu. Međunarodna komisija trebalo bi da utvrdi žrtve i Srba i Bošnjaka, smatra Dodik.\nCentar za istraživanje ratnih zločina već je prikupio određene materijale, a izvještaj iz 2004. je, kažu, bio pun nedostataka.\n- Događaji u Srebrenici nikako se ne smiju posmatrati samo kroz juli 1995. godine, a zanemariti činjenicu o ubistvu i stradanju 2.600 Srba, te posebno imajući u vidu manipulacije u tom periodu i manipulacije koje se koriste u vezi sa stradanjem Bošnjaka - rekao je direktor Centra, Milorad Kojić.\nPredsjednik Boračke organizacije Srpske, Milomir Savčić, smatra da komisije za utvrđivanje istine o proteklom ratu treba formirati za područje cijele BiH.\nPredsjednik Republičke organizacije porodica nestalih Nedeljko Mitrović smatra da je od neprocjenjive važnosti da bude formirana međunarodna komisija koja bi objektivno i nepristrasno utvrdila istinu o stradanju Srba u Sarajevu.\nOglasila se i Munira Subašić, u ime Udruženja Majke Srebrenice, poručujući da njima jučerašnja sjednica Narodne skupštine ne znači ništa i da izvještaj iz 2004. za njih i dalje važi.


Ponovo koncerti za bebe u Beogradskoj filharmoniji od 8. do 10. septembra - Kultura - Dnevni list Danas\nPočetna » Kultura » Ponovo koncerti za bebe u Beogradskoj filharmoniji od 8. do 10. septembra\nPonovo koncerti za bebe u Beogradskoj filharmoniji od 8. do 10. septembra\nDanas Online01.09.2021. 11:02\nDugo očekivana vest koja će obradovati mnoge roditelje su novi koncerti za bebe u Beogradskoj filharmoniji, od 8. do 10 septembra, od 11 i 12.30 časova (Studentski trg 11). Bebe od nula do dve godine uživaće u posebnom programu koji zajedno sa orkestrom izvodi klavirski duo VooDoo pod upravom dirigenta Ivana Markovića, saopšteno je iz Beogradske filharmonije.\nSala Beogradske filharmonije će ponovo biti pretvorena u muzičku igraonicu gde će bebe moći slobodno da se zabavljaju, ovoga puta uz zvuke „Karnevala životinja“, K. Sen Sansa. U jednom od najpopularnijih dela dečje muzičke literature, najmlađi će moći da čuju kako se kroz melodije i instrumente predstavljaju labud, kukavica, kengur, slon, kokoške, petlovi i mnogi drugi pripadnici životinjskog sveta.\nOgraničeni broj ulaznica biće u prodaji od 6. septembra na biletarnici Beogradske filharmonije, od 10 časova kao i preko filharmonijskog onlajn sistema, tako što jedna karta važi za jednu bebu i jednog pratioca. Koncertni termini od 11č za sva tri dana će biti u prodaji na blagajni na Studentskom trgu 11, dok će koncerti od 12.30 biti dostupni onlajn.\n„U skladu sa epidemijskom situacijom i svim merama za zaštitu zdravlja koje sprovodi Beogradska filharmonija, prisustvo koncertima koje se odnosi na roditelje, moguće je isključivo uz: potvrdu o potpunoj vakcinaciji; potvrdu o preležanoj infekciji izazvanoj virusom Kovid-19; potvrdu o negativnom PCR testu na Kovid-19, (ne stariji od 72 sata) ili brzi antigenski test (ne stariji od 48 sati)“, dodaju iz Beogradske filharmonije u saopštenju.\nBeogradska filharmonijaKoncerti za bebeBeograd


Đukanović doneo ukaz o opozivu osam ambasadora - Svet - Dnevni list Danas\nPočetna » Svet » Đukanović doneo ukaz o opozivu osam ambasadora\n1Piše: Beta 24. februara 2021. 19.54 Izmenjeno: 21.43\n„Kao što sam kazao prvog dana – nije upitno da li nova Vlada ima politički legitimitet da preduzme ovu inicijativu. Formalno, ona je to pravo stekla rezultatom izbora 30. avgusta. Očekivanje da Predsednik Crne Gore onemogućava korišćenje tog prava, objektivno predstavlja očekivanje da ja prepravljam izborni rezultat. To naravno neću raditi. Svi oni koji danas misle drugačije nego 30. avgusta, neka sačuvaju to mišljenje za sledeće izbore“, naveo je Đukanović.\n„Neka javnost i na osnovu ove inicijative sudi da li je novoj većini u prvom planu stvaranje profesionalne diplomatske službe, ili demonstriranje moći nakon izbora. Po mom mišljenju, u pitanju je revanšizam kojim nova Vlada pokazuje svoje pravo političko lice, i u krajnjem odgovornost prema državi“, dodao je predsednik.\n„Dakle, ambasadori čiji je opoziv predložen ne smeju biti kvalifikovani kao osobe koje rade na štetu i protiv interesa Države. Zato nisam do sada doneo ukaze. I zato sam tražio korekciju obrazloženja javno saopštenog od vladinih zvaničnika. Učinio sam to nakon što u obrazloženju sada, između ostalog, stoji da se ambasadori menjaju zbog želje Vlade da obezbedi autentičnije tumačenje svoje politike u međunarodnoj zajednici“, naveo je on.\n„Primam k znanju i moj odnos prema takvoj praksi biće adekvatan“, naveo je on.\nCrna Gora, Milo Đukanović, politikaPodgorica\nSelaković „može da uči“ od Mila Đukanovića\n25. februara 2021. u 11.09\nCrna Gora se danas, kao ni Srbija, ne može pohvaliti profesionalnim i iskusnim diplomatskim kadrom.


BiH: Ponovo na jednoj od stranica NYT\nU današnjem izdanju New York Times, nakon mnogo godina, Bosna i Hercegovina je ponovno bila predmetom uredničkog komentara. U tekstu pod naslovom “Raspadanje Bosne” uredništvo uglednog američkog dnevnika poručuje administraciji predsjednika Obame da je vrijeme da dođe do ozbiljnog re-angažiranja Amerike na Balkanu.\nNavodeći odlomke iz najnovijeg izvještaja direktora Američke obavještajne agencije Dennisa Blaira prema kojima su napetosti u BiH dostigle nivo neviđen već godinama, a usljed najnovije retorike premijera Republike Srpske Milorada Dodika o pravu Srpske na otcjepljenje, u komentaru New York Timesase ističe da Bosna , na kraju, mora preuzeti odgovornost za samu sebe i svoj opstanak.\nSjedinjene Američke Državeimaju, međutim, uložen veliki interes za to da se Dejtonska BiH ne raspadne. Stoga Washington sa saveznicima mora izraditi plan da spasi Dejtonski sporazum. Urednički komentar u New York Times-u se završava riječima da se “govori da se suradnici predsjednika Obame već bave pitanjem BiH, a odlučnost novoga predsjednika da razvija agresivnu diplomaciju bi mogla osigurati i to da se užasi bosanskog rataviše nikad ne ponove.”


DVORAC HERTELENDI U BOČARU BIĆE U FUNKCIJI DO JESENI – Zrenjanin\nRaj za decu u srcu Banata\nZa rekonstrukciju, dogradnju postojećih i izgradnju novih objekata u okviru dvorca Pokrajinska vlada je, preko Uprave za kapitalna ulaganja Vojvodine, izdvojila 360 miliona dinara\nKompleks u okviru dvorca Hertelendi biće završen do jeseni, kada će tu moći da borave deca predškolskog i ranog osnovnoškolskog uzrasta. Tu će mališani iz cele naše zemlje imati svoj kutak u prirodi i moći će da se upoznaju sa ovim delom Vojvodine – rekao je predsednik Pokrajinske vlade Igor Mirović kada je u utorak posetio Bočar.\nKako je navedeno na sajtu Pokrajinske vlade, u ovom selu u opštini Novi Bečej u toku je rekonstrukcija, dogradnja postojećih i izgradnji novih objekata u okviru kompleksa dvorca Hertelendi za šta je Pokrajinska vlada, preko Uprave za kapitalna ulaganja Vojvodine, izdvojila 360 miliona dinara. Novi višenamenski kompleks će imati različite sadržaje za decu, kao i uslove za realizaciju programa edukacije, odmora i rekreacije i socijalizacije.\nMirović je istakao da je za vreme prethodne vlasti, u vezi sa tim objektom, bilo velikih pronevera, pa je Pokrajinska vlada morala da rešava nasleđene probleme. On je dodao da se posao polako privodi kraju i da će se otvariti jedan po jedan objekat i najavio da će za 10 dana početi izgradnja sportske hale u Bočaru.\nPotpredsednik Pokrajinske vlade i pokrajinski sekretar za obrazovanje, propise, upravu i nacionalne manjine – nacionalne zajednice Mihalj Njilaš naglasio je da će resorni sekretarijat sa Opštinom Novi Bečej organizovati različite sadržaje u okviru kompleksa Hertelendi. Rečeno je da će lokalna samouprava finansirati izgradnju parkinga i rekonstrukciju saobraćajnica u okviru kompleksa dvorca u Bočaru.\n– Bočaru ne preti gašenje, Bočar se razvija. Završetak ovog kompleksa je životno pitanje za to naselje i mi ćemo ga razvijati za dobrobit naše dece – kazao je predsednik Opštine Novi Bečej Saša Maksimović.\n← USPOSTAVLJENE LINIJE GRADSKOG, PRIGRADSKOG I MEĐUMESNOG PREVOZA\nSRPSKO-FRANCUSKA PORODICA UŽIVA U BANATSKOM SELU →


Novosti: Albanski plan - 'Južni Tirol' za Srbe u 'nezavisnoj državi Kosovo'\nVlasti u Prištini u zapadnim ambasadama predstavljaju svoje rešenje za status "nezavisnog Kosova" u kojem bi položaj Srba bio uređen po uzoru na Južni Tirol u Italiji, pišu "Novosti".\nPrema navodima beogradskog lista, ta akcija poklopila se i sa dogovorom Hašima Tačija i Ramuša Haradinaja da nema pregovora o razgraničenju i preti da Beograd stavi pred svršen čin, uz svesrdnu pomoć centara moći koji su glavni sponzori nezavisnosti Kosova.\n"Ako Albanci >> Pročitaj celu vest na sajtu Vesti-online.com << dobiju podršku ključnih zemalja Zapada za ovaj svoj plan, to znači da će naša strana i predsednik Aleksandar Vučić praktično ostati izolovani u višemesečnim naporima da se konačno dođe do razrešenja istorijskog čvora uz održiv sporazum i obostrane kompromise", pišu "Novosti".\n"Zato im sada Južni Tirol dobro dođe kao alternativa za ZSO, ali uz zaokruživanje suvereniteta na celoj teritoriji. Time stvaraju uslove i da konkurišu za stolicu u Ujedinjenim nacijama", pišu "Novosti".\nBeta: Naslovna strana za petak, 31. avgust 2018. godine\nSrbima "Južni Tirol" u nezavisnom Kosovu\nBEOGRAD - Vlasti u Prištini predstavljaju u zapadnim ambasadama svoje rješenje za status nezavisnog Kosova, u kojem bi položaj Srba bio uređen po uzoru na Južni Tirol u Italiji, pišu "Večernje novosti".\nAlbanski plan: "Južni Tirol" za Srbe, u nezavisnoj državi\nBeograd -- Albanci svoj papir već promovišu i lobiraju za podršku u zapadnim ambasadama. Predlog je zamena za ZSO i preko njega hoće do stolice u UN, pišu "Novosti"...Prema saznanjima tog lista, predstavnici vlasti u Prištini uveliko u zapadnim ambasadama predstavljaju svoje rešenje za status...


Održan seminar sudija Futsal lige Vojvodine – Fudbalski Savez Vojvodine\nOdržan seminar sudija Futsal lige Vojvodine\nU Sportskom centru Fudbalskog saveza Srbije, u Staroj Pazovi, u petak, 12. februara 2021. godine, u sklopu priprema za prolećni deo takmičarske 2020./21. sezone, održan je seminar sudija Futsal lige Vojvodine.\nSeminar je organizovan i održan uz potpunu primenu mera i preporuka nadležnih organa u vezi sa trenutnom epidemiološkom situacijom u Republici Srbiji. Sudije su obavile kompletan medicinski pregled, nakon čega su pristupile polaganju fizičkih normi.\nSeminarom je rukovodila Komisija na čelu sa predsednikom Milanom Radakovićem koji je sa svojim kolegama Urošem Subotićem, Jovicom Šavijom, Brankom Pavlovićem i Nikolom Tomičićem i uz asistenciju Komesara za suđenje Predraga Beljevića, više nego uspešno rukovodila ovim seminarom sa kog su sudije ponele izuzetno povoljne utiske i sjajno raspoloženje.\nPoseban akcenat seminaru dao je internacionalni sudija Petar Radojčić koji je sa svojim kolegama održao praktično predavanje vezano za kretanje i postavljanje sudija tokom utakmice.\nARHIVA VESTI Izaberi mesec januar 2022 (4) decembar 2021 (6) novembar 2021 (6) oktobar 2021 (4) septembar 2021 (13) avgust 2021 (12) jul 2021 (5) jun 2021 (26) maj 2021 (15) april 2021 (4) mart 2021 (4) februar 2021 (7) januar 2021 (1) decembar 2020 (5) novembar 2020 (10) oktobar 2020 (6) septembar 2020 (5) avgust 2020 (12) jul 2020 (7) jun 2020 (8) maj 2020 (5) april 2020 (4) mart 2020 (9) februar 2020 (8) januar 2020 (3) decembar 2019 (4) novembar 2019 (6) oktobar 2019 (16) septembar 2019 (7) avgust 2019 (11) jul 2019 (4) jun 2019 (23) maj 2019 (11) april 2019 (5) mart 2019 (16) februar 2019 (9) januar 2019 (3) decembar 2018 (6) novembar 2018 (9) oktobar 2018 (14) septembar 2018 (7) avgust 2018 (16) jul 2018 (4) jun 2018 (20) maj 2018 (19) april 2018 (19) mart 2018 (15) februar 2018 (16) januar 2018 (4) decembar 2017 (14) novembar 2017 (9) oktobar 2017 (8) septembar 2017 (10) avgust 2017 (12) jul 2017 (5) jun 2017 (27) maj 2017 (18) april 2017 (14) mart 2017 (21) februar 2017 (20) januar 2017 (4) decembar 2016 (9) novembar 2016 (7) oktobar 2016 (17) septembar 2016 (27) avgust 2016 (12) jul 2016 (5) jun 2016 (14) maj 2016 (15) april 2016 (20) mart 2016 (13) februar 2016 (16) januar 2016 (4) decembar 2015 (19) novembar 2015 (22) oktobar 2015 (13) septembar 2015 (18) avgust 2015 (10) jul 2015 (8) jun 2015 (16) maj 2015 (25) april 2015 (21) mart 2015 (23) februar 2015 (4) januar 2015 (1) decembar 2014 (1)


Naučnici počeli bušenje zemljine kore kod Japana : Nadlanu.com\nNaučnici počeli bušenje zemljine kore kod Japana\nObjavljeno 13. sep 2013. / 19:43:24\nNaučnici planiraju da buše u pravcu raseda Nankaj (rased južnog mora), gde se filipinska tektonska ploča podvlači ispod evroazijske ploče, a kao platforma će im poslužiti japanski brod “Čikju”, opremljen najsavremenijom opremom za geološka istraživanja, s kojim su danas krenuli iz centralnojapanske luke Šimizu.\nIntenzivna geološka aktivnost na mestu postavljanja sonde mogla bi da na duži rok izazove potencijalno razorni potres, daleko jači od zemljotresa koji je u martu 2011. pogodio Japan i izazvao smrtonosni cunami.\nJapanska vlada je upozorila prošle godine na mogućnost katastrofalnog scenarija prema kojem bi u mega potresima u rasedu Nankaj i potonjem cunamiju moglo da strada više od 320.000 ljudi u Japanu.\nKako bi saznali više o faktorima koji izazivaju ovakve potrese, naučnici će najpre da spuste sondu do dubine od 3.600 metara ispod dna okeana.\nOvo bušenje bi trebalo da bude priprema za istraživačku misiju koja će biti sprovedena iduće godine na istom mestu, kada bi sonda trebalo da dopre do 5.200 metara dubine, gde dolazi do trenja tektonskih ploča.\n“Tada će biti prvi put da sonda prodre direktno u seizmičku zonu, tamo gde nastaje velika energija, izazivajući pomeranja zemljine kore duž raseda, a time i cunamije”, objasnio je za AFP Tamano Omata, istraživač japanske Agencije za nauku i tehnologiju mora i Zemlje.\n“Želimo da istražujemo način na koji se zemljina kora pomera u trenucima neposredno pre zemljotresa kako bismo mogli da predvidimo buduće potrese”, naveo je Omata.\nSmešten na prostoru spajanja četiri tektonske ploče, Japan pogodi oko 20 odsto najsnažnijih zemljotresa koji se svake godine zabeleže na Zemlji.


„Banja Luka ljudskog lica“ – Predstavljeni dosadašnji rezultati – Novosti Plus\nU Domu omladine održana je promocija projekta “Novo mlado lice grada povezuje“, u okviru kojeg su udruženja građana predstavila svoje dosadašnje rezultate u okviru platforme “Banja Luka ljudskog lica”.\nGradonačelnik Banjaluke Igor Radojičić je naglasio da “Banja Luka ljudskog lica”, kao jedinstven projekat, obuhvata niz sadržaja za brojne građana za koje se smatralo da zaslužuju posebnu pažnju.\n“Radi se o djeci, mladima, starijim sugrađanima, licima sa poteškoćama u razvoju i tu su nam partneri veliki broj udruženja građana”, naglasio je on.\nJedan od segmenata tog programa jeste i revitalizacija Doma omladine, u kome je nekoliko nevladinih organizacija počelo sa razvijanjem više projekata za mlade.\n“Cilj nam je da je ovaj prostor stalno pun, da mladi nađu za sebe različite sadržaje”, naveo je Radojičić.\nGrad će, kako je najavio, nastaviti ovaj projekat i u narednoj godini, kada će raspisati javne pozive po više linija za različite projekte sa prioritetima na kategorije građana za koje smatramo da zaslužuju posebnu pažnju.\nVečeras su se predstavili i mladi koji su u proteklom periodu prošli obuke o javnom nastupu i zagovaranju. Večerašnji program organizovao je Perpetum mobile – Institut za razvoj mladih i zajednice Banja Luka.\nIzvršni direkor ove organizacije Ilija Trninić kazao je da je prikazan i dokumentarni film “Tamo”, koji na malo drugačiji način prikazuje ovo društvo.\n“Dakle, cilj večerašnjeg programa jeste da se javnost upozna o različitim sadržajima i servisima koje pružaju organizacije civilnog društva u okviru “Banje Luke ljudskog lica”. Ovo je jedan dobar primjer saradnje Grada i udruženja građana”, zaključio je Trninić.\n← Od nastupa Nika Vujičića Centru “Zaštiti me” poklonjene 10 872 marke\nHOROSKOP – Četvrtak 26. decembar →\n10 Maja, 2021 10 Maja, 2021 Dragana Morača\t0


BalkanMagazin :: Nišvil – džez na balkanski način\nNišvil – džez na balkanski način\nsubota, 06. avgust 2016 01:33\nNišvil džez festival, koga je renomirani engleski časopis The Guardian svrstao u 10 najboljih festivala u Evropi i ove godine se tradiocionalno realizuje uz podršku kompanije NIS -, od 11. do 14. avgusta na otvorenom platou niške tvrđave. (foto: detalj sa prošlogodišnjeg festivala / nisville.com)\nNajposećenija džez manifestacija u Jugoistočnoj Evropi, Nišvil džez festival, koji se i ove godine tradiocionalno realizuje uz podršku kompanije NIS, održaće se od 11. do 14. avgusta na otvorenom platou niške tvrđave.\nNIS kao zlatni sponzor Nišvil-a osmu godinu zaredom podržava ovu međunarodnu muzičku manifestaciju, koja na jedinstven način promoviše spoj balkanske muzike i svih vrsta džeza, navedeno je u saopštenju NIS-a.\nInternacionalni džez festival Nišvil, koga je renomirani engleski časopis The Guardian svrstao u 10 najboljih festivala u Evropi, više od dve decenije okuplja eminentne džez umetnike iz zemlje i sveta. Tokom četiri dana trajanja manifestacije festival svake godine poseti više od sto hiljada zaljubljenika u ovu vrstu muzike.\nPotencijal Nišvila, kao jedne od najznačajnijih muzičkih manifestacija u Srbiji, prepoznat je od strane NIS-a, koji u skladu sa svojim korporativnim sloganom, Budućnost na delu podržava aktivnosti usmerene na promociju pravih kulturnih vrednosti i samim tim doprinosi razvoju zajednice u kojoj posluje.


Resurs Centar | Održana fokus grupa u Valjevu\n04 Nov Održana fokus grupa u Valjevu\nPosted at 11:50h in Demokratija se uči u školi, Vesti građansko vaspitanje\tby\tKsenija\nValjevo, 04. oktobar 2019. godine –\nU Valjevu smo razgovarali sa učenicima, predstavnicima lokalne omladinske organizacije, nastavnicima i direktorom jedne srednje škole.\nO radu učeničkog parlamenta u toj školi, direktor je rekao: „ Delimično pratim rad. Uglavnom do mene stižu konkretne odluke šta se izglasalo i slično. Mislim da parlamet ne funkcioniše, da je to neka privida demokratije i tih demokratskih procesa, u okviru tih parlamentarnih odluka na nivou škole to se svede na odlučivanje gde će proslavljati maturu, i o tim uslovno rečenim vidovima zabave ali o nekim suštinskim pitanjima mislim da učenici nisu uključeni”.\nU mnogim školama, saznali smo da učenički parlament najčešće diskutuje i odlučuje o sportskim dešavanjima, raznim proslavama, ponekad humanitarnim akcijama. Učenici treba da znaju svoja prava i mogućnosti u okviru ove institucije, koje ne sme da služi samo za odluke ovog tipa, već učenicima treba pre svega da omogućava demokratski način udruživanja radi zastupanja interesa svih učenika u školi, kao i učešće učenika u donošenju odluka koje se tiču njihovog položaja.\nOvo je deseta fokus grupa održana u okviru projekta Podrška jačanju učeničke participacije za građansko obrazovanje – „Demokratija se uči u školi“, koji Građanske inicijative sprovode u saradnji sa Unijom srednjoškolaca Srbije, a uz podršku Fondacije za otvoreno društvo.


Vesti online / Sport / Fudbal / Ibra "udario" na Ronalda - nije birao reči\nIbra "udario" na Ronalda - nije birao reči\nŠvedski fudbaler Zlatan Ibrahimović poznat je kao neko ko nema dlake na jeziku, pa je sad na tapetu I portugalski napadač.\nZlatan Ibrahimović i Kristijano Ronaldo\nRonaldo je doneo veliku odluku prošlog leta kada je odlučio da napusti Real Madrid i da se preseli u Juventus. Ibrahimović je utiska da je Ronaldo došao u već posložen tim, a nije birao reči da to slikovito objasni.\n- Kristijano govori o novim izazovima, njemu je izazov da dođe u već napravljen tim koji je osvajao Seriju A nekoliko godina uzastopno. Zašto ne ode u drugu ligu i bude šampion sa tom ekipom i ne uvede je u prvu ligu? Sve te priče su sr...e, odlazak u Juventus nije nikakav izazov - rekao je Šveđanin.\nKristijano Ronaldo je u ovom trenutku prvi strelac Serije A sa 14 postignutih pogodaka, a na taj učinak je dodao i pet asistencija.\n"Só eu e Messi podemos fazer 4 Gols em um jogo da Champions, Cristiano Ronaldo precisaria de 4 pênaltis"\n- Zlatan Ibrahimovic pic.twitter.com/pmr3BSYaQT — Resenha Futebol


Novi Kneževac – Osam učenika se plasiralo za Zonsku smotru recitatorstva - Potiski News\nNovi Kneževac – Osam učenika se plasiralo za Zonsku smotru recitatorstva\n10.03.2021 10.03.2021 Dana, Bogdan, Radovan Knežević Popov\nU organizaciji Narodne biblioteke „Branislav Nušić“ u sredu, 3. marta je održano Opštinsko takmičenje iz recitovanja.\nNa takmičenju su učestvovali učenici Osnovne škole „Jovan Jovanović Zmaj“ iz Novog Kneževca. Srpskog Krstura i Banatskog Aranđelova , kao i učenici Gimnazije i stručne škole „Dositej Obradović“.\nUkupno se 39 učenika iz novokneževačke opštine takmičilo u recitovanju u tri kategorije, od toga najviše učenika iz nižih razreda Osnovne škole, njih 20. I svi su bili dobro pripremljeni.\nŽiri u sastavu Svetlana Tamaši Jevtić, direktorica Osnovne škole, Silvija Domonkoš, profesorica mađarskog jezika i Radovna Horvatov, bibliotekar su imali neuobičajeno težak zadatak da izaberu tri najbolja od najmlađih jer su svi bili dobri.\nZa Okružno takmičenje, koje će se održati u Čoki krajem ovog meseca, plasirali su se Viktorija Bičkei (Laslo Silvia „ Mali Lajoš lenjivac“), Viktorija Monoštori (Osvat Eržebet „Buđenje Žofije svađalice“) ove učenice drugog razreda su iz Novog Kneževca i govorile su stihove na mađarskom jeziku i Radovan Utornik , učenik četvrtog razreda iz Srpskog Krstura sa pesmom Andrije Miloševića „Mačak i skakutavo jaje“. Izbor pesama svih učenika nižih razreda je bio izuzetno dobar i kvalitetan , primeren uzrastu.\nPlasirani učenici nižih razreda\nOd viših razreda Osnovne škole sa Opštinskog takmičenja u recitovanju su se plasirali Petra Trivić, učenica petog razreda sa pesmom Peđe Trajkovića „Kad knjige budu u modi“, i učenice osmog razreda Kristina Stankov sa pesmom Sonje Milovanović „Pesma za Mateju“ i Ljiljana Tomas koja je govorila pesmu Dragane Konstantinović „Prva ljubav“. Sve učenice su iz Novog Kneževca.\nPlasirani učenici viših razreda Osnovne škole sa članovima žiria\nSrenjoškolce iz Novog Kneževca će predstavljati Petra Jolić sa pesmom „Običnim rečima rečeno“ Biljane Stanojević i Miljan Božanin „Kad budem mlađi“.\nGimnazijalci Petra i Miljan su iskusni recitatori\n← SAOPŠTENJE POVODOM 8. MARTA – MEĐUNARODNOG DANA ŽENA\nNovi Kneževac – Pomoć u kući preko Udruženja penzionera →


Ulepšavanje izveštaja o siromaštvu - Süddeutsche Zeitung - Peščanik\nNemačka vlada je ispeglala svoj izveštaj o siromaštvu i bogatstvu na nekoliko važnih mesta. Tako rečenice „da je privatna imovina u Nemačkoj veoma nejednako raspodeljena“ više nema u uvodu vladinog dokumenta, za razliku od prvobitnog nacrta koji je dostupan Zidojče cajtungu. Izveštaj, o kome tek treba da se izjasne razna udruženja, vlada bi trebalo da usvoji do kraja godine.\nPrvobitni nacrt zvanične analize, koju ministarstvo rada sastavlja svake četiri godine, poslat je polovinom septembra drugim ministarstvima. Dva meseca kasnije nedostaju određene rečenice kojim službenici ministarstva rada bacaju veoma kritičko svetlo na stanje u Nemačkoj, među koje se ubrajaju i komentari o kretanju dohotka. „Iako kretanje visine dohotka u višim platnim razredima možemo oceniti kao pozitivno, to se ne može reći za niže platne razrede gde su zarade u poslednjih deset godina realno smanjene. Jaz između dohodaka raste, što ima veliki uticaj na osećaj pravde u društvu i može da ugrozi društvenu koheziju“. Umesto toga se samo navodi da je pad zarada „izraz strukturnih promena“ na tržištu rada, jer je između 2007. i 2011. otvoren veliki broj novih radnih mesta sa punim radnim vremenom u nižim platnim razredima, što je dovelo do pada nezaposlenosti.\nVlada opreznije opisuje i činjenicu da mnogi samci na poslovima sa punim radnim vremenom ne mogu da zarade dovoljno da bi pokrili osnovne životne potrebe, što prema prvom nacrtu povećava rizik od siromaštva i ugrožava socijalnu koheziju. Ova primedba se takođe ne pojavljuje u zvaničnom vladinom izveštaju, jer je suviše „kritička“. Čak se i određene činjenice iz prvobitnog nacrta više ne pojavljuju u zvaničnom izveštaju. Izbačena je rečenica „da je u 2010. četiri miliona ljudi radilo za bruto platu manju od sedam evra po satu“.\nPredsednik FDP-a i ministar ekonomije Filip Resler je rekao da izveštaj „nije odgovarao stavu vlade“. Liberalima je smetala rečenica koja kaže da se povećavaju podele u društvu.\nAnelie Buntenbah, član predsedništva nemačkog saveza sindikata (DGB), kaže: „Vlada razvodnjava, prikriva i ulepšava najvažnije rečenice ovog izveštaja“. Predstavnik ministarstva rada odgovara „da je bilo zahteva za promenom nekih delova izveštaja, što je u jednoj koalicionoj vladi sasvim normalna pojava“.\nThomas Öchsner, Süddeutsche Zeitung, 28.11.2012.


Beograd se nada Đokoviću, i to na dva takmičenja u narednih mesec dana! - SPORTSKI ŽURNAL\nSimo Krunić: Partizan zaslužio polufinale\nIz Zvezde tvrde: Stanje je bezbedno, dođite na stadion!\nOni nemaju licencu, šansa za još jednog ABA ligaša u eliti?\nKK Radnički: Uveliko kujemo planove za novu sezonu u KLS\nZa Keša Nole najbolji svih vremena: Nemaju mentalitet normalnih ljudi, oni su opsednuti\nBeograd se nada Đokoviću, i to na dva takmičenja u narednih mesec dana!\nKako je Ivanišević rekao, Nole će uskoro doći kući, pa postoji mogućnost da igra na TSS turu ili egzibiciji na Olimpu\nFOTO: V. Marković\nTri godine su prošle od poslednjeg igranja Novaka Đokovića u domovini, bilo je to 2017. u četvrtfinalu Dejvis kupa protiv Španije u Pioniru, a sada se nazire mogućnost da svetski broj 1 opet igra u rodnom gradu.\nKako je Goran Ivanišević najavio u intervjuu Sport klubu, Nole će uskoro doći u Beograd, a kako se pripremaju dva takmičenja u našoj prestonici, postoji realna mogućnost da i najbolji teniser sveta zaigra.\nPrvi po redosledu je TSS tur, ciklus turnira u organizaciji Teniskog saveza Srbije u čijoj organizaciji bi trebalo da sarađuje i sam Novak. S ozbirom da će i njegov klub na Dorćolu biti jedan od domaćina, jasno je da se sa pravom može očekivati njegovo prisutstvo. Bilo na terenu bilo na tribinama.\n- Đoković nije rekao ni da će igrati, ni da neće igrati, tako da postoji šansa da bude među učesnicima – objasnio je nedavno Danilo Petrović, naš teniser koji učestvuje u organizaciji ovih turnira\nSa obzirom da TSS tur počinje 30. maja i da traje do sredine avgusta, jasno je da postoji više mogućnosti za Novaka da se pojavi na terenu.\nDruga opcija je Prvenstvo istočne Evrope, revijalni turnir čiji je alfa i omega Janko Tipsarević.\nPo kvalitetu ovaj turnir će biti jači, jer će njegov akcenat biti na internacionalnom sastavu, kako bi se što više približio izgledu pravog turnira. TSS tur je namenjen samo naših teniserima.\nZato bi za Novaka igranje na Olimpu bilo atraktivnije, mada bi mogao da učestvuje na oba takmičenja, jer se ne preklapaju vremenski.\nOno što će možda biti veći problem je pitanje kako će naši ljubitelji tenisa moći da uživaju u igri najboljeg na svetu. U ovom trenutku je prisustvo publike zabranjeno, a šanse da se to ubrzo promeni nisu realne.\nNaravno, postoji mogućnost da se umeša televizija i prenosi mečeve, ali u takvim situacijama i nije mnogo važno gde se takmičenje igra.\nVažnu ulogu u Đokovićevom razmišljanju da li da igra ili ne, sigurno će imati nastavak situacije sa pandemijom, odnosno odluka kada će se prekinuti pauza u sezoni.\nAko kao datum povratka turnira ostane 31. juli, onda bi Novaku pomenuti turniri mogli da posluže kao korak u vraćanju u formu za nastavak takmičenja. Tenis se ne igra već skoro tri meseca, predstoji mu pauza od bar još dva, tako da je za sve profesionalce to potpuno neuobičajena situacija.\nNiko od njih, otkako je ušao u juniorsku konkurenciju, nije imao toliku pauzu a da nije bio povređen.\nZato će plan povratka u formu biti brižljivo razrađen, ali tek kada se pouzdano bude znao datum prvog turnira. Sve dok bude odlaganja, ne isplati se detaljno planirati.\nCrno-beli bez bitnog igrača zbog povrede u finišu sezone\nFudbaler Valensije: Možda nije trebalo da se igra utakmica sa Atalantom\nU Premijer ligi odobreno pravilo o pet izmena igrača\nVujadin Savić: Uželeo sam se fudbala i Marakane\nŠalke se izvinio navijačima jer ih je pitao zašto žele da im vrati novac dat za ulaznice\nŠvajcarska izlazi u susret Bazelu zbog Lige Evrope\nTrener Voždovca očekuje sjajnu predstavu protiv Napretka


Tošić otkrio prioritete - Sportske.net\n'Egzodus' u Humskoj - Prva meta miljenik navijača!Bata je zadovoljan rezultatom, ali ne i stvarima koje se ponavljaju po ko zna koji putPartizan pobedio, "Grobari" se pitaju hoće li videti "hrvatski scenario"? (TVITOVI)Superliga - Batina odbrana ne puca, Gomeš presudio Zemuncima!Partizan vodi, a među navijačima apatija (TVITOVI)\nPartizan je u sredu savladao Zemun minimalnim rezultatom (1:0) i tako ostao na trećem mestu superligaške tabele.\n"Mislim da smo u prvom poluvremenu imali nekoliko izglednih šansi i lepih akcija koje nismo uspeli da realizujemo. Na našu sreću nismo bili kažnjeni. Mogao je da bude još neki pogodak, ali tri boda su najbitnija i da ovu polusezonu uspešno privedemo kraju", rekao je Zoran Tošić.\nDo kraja polusezone crno-beli gostuju Radu i dočekuju Mačvu.\n"Bitno je da zabeležimo dve pobede, da se približimo na tabeli i da na odmor odemo sa maksimalnim učinkom", dodao je Tošić.\n"Bambi" se lagano vraća u takmičarski ritam posle duge pauze, a ukoliko i na proleće bude u Partizanu svakako će predstavljati veliko pojačanje za tim Zorana Mirkovića.\n"Dosta sam pauzirao, drago mi je da sam ponovo spreman i da pomažem svojoj ekipi. Tako će biti i ubuduće", zaključio je Zoran Tošić.\nPartizan se nakon devetnaest odigranih utakmica nalazi na trećem mestu superligaške tabele sa četiri boda manje od Radničkog i trinaest u odnosu na prvoplasiranu Zvezdu.


E-trgovina 2008 E-trgovina 2008 – Personal magazin\nOsma međunarodna konferencija o elektronskoj trgovini i elektronskom poslovanju E-trgovina 2008. održaće se tradicionalno na Paliću od 16. do 18. aprila 2008. godine\nOsma međunarodna konferencija o elektronskoj trgovini i elektronskom poslovanju E-trgovina 2008. održaće se tradicionalno na Paliću od 16. do 18. aprila 2008. godine. Konferencija je posvećena popularizaciji elektronskog poslovanja u Srbiji. Namenjena je poslovnim ljudima koji su zainteresovani da se informišu o savremenim dostignućima u ovoj oblasti, i mogućnostima za njihovu primenu u našoj zemlji.\nSkup predstavlja mesto okupljanja domaćih i inostranih stručnjaka iz ove oblasti sa ciljem da učesnicima skupa ( preduzetnicima, menadžerima, informatičarima, i svima koji zele da unaprede svoje poslovanje ) omogući analizu trenutnog stanja, kao i da ukaže na moguće pravce daljeg razvoja elektronskog poslovanja.\nOsnovne tematske oblasti su: B2B i B2C e-commerce, Internet marketing, pravni aspekti elektronskog poslovanja, platne kartice i sistemi, plaćanja na Internetu, sistemi zaštite elektronskih komunikakcija na Internetu, E-banking, brokersko poslovanje na Internetu, uloga osiguranja u procesu e-trgovine, upravljanje procesima dostave robe, M-commerce i sl.\nDodatne informacije mogu se videti na sajtu konferencije E-trgovina.\nE-trgovina 2008 was last modified: March 31st, 2008 by Redakcija\nObeležen Dan slobode dokumenata\nNovi AMD procesori sa 3 i 4 jezgra


Mlada košarkaška reprezentacija Grčke - Blic Sport\nMlada košarkaška reprezentacija Grčke\n"SRBIJA JE SILA" Selektor Grčke svestan gde je došao, Aleksandar Đorđević poslao važnu poruku\nKošarkaška reprezentacija Srbije večeras (3. decembar, 20.15 sati) igra protiv Grčke u Beogradu vrlo važnu utakmicu u borbi za plasman na Svetsko prventstvo u Kini sledeće godine.\nSRPSKA SILA "Orlići" u drugu fazu EP bez poraza, pala Grčka sa "+18"!\nMlada košarkaška reprezentacije Srbije demonstrirala je silu u grupi B pošto je savladala selekciju Grčke sa 80:62 (17:15, 17:11, 19:17, 27:19) i tako u drugu fazu Evropskog prvenstva prošla bez ijednog poraza.\n"Orlići" gaze sve pred sobom na EP, pala i Grčka\nKošarkaška reprezentacija Srbije na Evropskom prvenstvu za igrače do 20 godina nastavila je svoju neverovatnu seriju od pet pobeda u nizu i trijumfovala nad nacionalnom selekcijom Grčke 86:69 (21:21, 17:16, 28:12, 20:20).\nMladi košarkaši Srbije ispustili pobedu protiv Grčke\nMladi košarkaši Srbije ponovo su ispustili dobijen meč na Evropskom prvenstvu u Hrvatskoj, a ovog puta poraženi su od prvoplasirane Grčke koja je košem Papasa pet sekundi pre kraja duela došla do pobede od 63:62 (10:16, 20:9, 16:18, 17:19).\nSUD NAREDIO Kolesnikova u pritvoru do 8. novembra\nZARAŽENO 211 DECE I TINEJDŽERA Nije potvrđeno da se korona širi u školama


Vreme 1019 - Smanjenje administracije u Donjim organima: Budzet za plate\nSmanjenje administracije u Donjim organima >\nBudžet za plate\nIma tome ihaha, biće decembar prošle godine, kako je MMF tražio, a Naši tvrdo obećali, da se smanji državna administracija za deset posto. Od tada prilikom svake posete MMF pita Šta je sa Tu stvar, a Naši vele, Samo što nije, i tako ta tema, sa taki rezultati, stigla do ovi’ letnji vrućina.\nKad je tema otvorena, mnogi i svi su se iznenadili koliko naši i razni leskovci imaju te administracije, na čije plate maltene odlaze kompletni lokalni budžeti. Naraslo to, umrežilo se, i postalo nezgodno za razmontiravanje, jerbo je i belodano i belocrno da su na te državne lezilebudatejedem jasle uglavnom i isključivo primani, i primaju se, razni, i iz razne partije bašibozluci.\nTek kad drugovi i razna gospoda, prilikom smene vlasti u lokalu, progovore o dostignućima na Tom planu One druge strane, do javnosti dođu informacije da je to Smanjenje administracije otišlo u svakojaki plus. Tako i, recimo, ovije dana u Kraljevu, nakon tuča i šamaranja, došlo do smene vlasti koju verifikovalo nadležno Ministarstvo. Umesto SRS, DSS, NS, priliku da upravljaju dobila Ona koalicija DS, SPS. Ovi Novi, koji su upravljali pre Smenjenih, prvo pa zapazili da je broj zaposlenih u Gradskoj upravi i javnim preduzećima i ustanovama dosegao toliki broj da na kraju trećeg kvartala u budžetu više neće biti para. Vele da samo u Kulturnom centru Ribnica, koje od ti poslova u ovoj godini imalo nekoliko izložbi i jednu promociju knjige, ima četiri puta, 22 ljudi, više zaposlenih nego 2000. Još uočeno, u sva kraljeva i ostala valjeva, da se izbegavaju nova zapošljavanja u administraciji lokalne samouprave, ali da su na udaru novih stručnjaka javna preduzeće i ustanove, jerbo je, iako su i ti poligoni stranačkog zapošljavanja na budžetima, ocenjeno da to nije pod prismotrom.\nHoteli na drveću >\nDani policijske brutalnosti\nPovraćaj imovine što pre


Tužilac Smit: Tači da ostane u pritvoru zbog političkog uticaja koji ima na Kosovu - Društvo - Dnevni list Danas\nPočetna » Društvo » Tužilac Smit: Tači da ostane u pritvoru zbog političkog uticaja koji ima na Kosovu\nNakon što je bivši predsednik Kosova, prema pisanju slovenačkih medija, tražio da bude pušten na kućni pritvor u Sloveniju\nTužilac Smit: Tači da ostane u pritvoru zbog političkog uticaja koji ima na Kosovu\nJ. D.15.07.2021. 16:05\nSpecijalni tužilac Džek Smit smatra da je jedan od razloga zbog čega Hašim Tači treba da ostane u pritvoru, njegov politički uticaj na Kosovu.\nNakon što je Tači, bivši predsednik Kosova, tražio da bude pušten na kućni pritvor u Sloveniju, reagovalo je Specijalizovano tužilaštvo u Hagu.\nTužilac Smit je u podnesku, javlja Ekonomija onlajn, prenosi Kosovo-onilen, u prilog svojoj tvrdnji podsetio na slučaj bivšeg šefa KIA Krešnika Gašija koji je pokušao da ukrade dokumenata u predsedničkom sefu u novembru prošle godine.\n“Ovaj incident se dogodio dan nakon što je Tači uhapšen i za vreme dok su se u njegovoj rezidenciji odvijale operacije istrage i konfiskacije. To ne samo da ne predstavlja uticaj, već te okolnosti, koje su dokaz nezakonitog mešanja pristalica optuženog, pokazuju dokle su njegovi podređeni spremni da idu”, naveo je tužilac Smit.\nU podnesku se dodaje da je odbrana bivšeg predsednika Kosova podnela zahtev da se njemu omogući boravak u nekoliko zemalja, kao mogućih trećih zemalja, i ukazuje da “treća zemlja”, u kojoj bi eventualno Tači boravio, nema obavezu da se pridržava pravila Specijalizovanih veća, što bi mu omogućilo da komunicira sa članovima porodice, odnosno i sa bilo kim drugim.\nPodsetimo, ljubljanski medij “Necenzurirano” nedavno je objavio članak u kojem detaljno govori o procesu Tačijevog mogućeg izručenja Sloveniji. Navodno je Tači zatražio da mu se tokom suđenja omogući kućni pritvor u Sloveniji. U članku se čak kaže da je Tači kontaktirao ljude u slovenačkoj vladi kako bi video mogućnost dolaska u Sloveniju i osigurao da slovenačka vlada postane garant pred sudom da „neće napustiti slovenačku teritoriju tokom suđenja”.\nTači je, zajedno sa Kadrijem Veseljijem, Redžepom Seljimijem i Jakupom Krasnićijem, optužen za ratne zločine i zločine protiv čovečnosti. Uhapšeni su početkom novembra 2020. i od tada su u haškom pritvoru.\ndzek smitHagHašim TačiRatni zločiniHagPriština


Preduslov za inovacije, kao i značajan pokretač rasta za BASF su delotvorno i efikasno istraživanje i razvoj. Mi radimo u interdisciplinarnim timovima na inovativnim procesima i proizvodima za održivu budućnost. Na ovaj način obezbeđujemo svoj dugoročni poslovni uspeh sa rešenjima zasnovanim na hemiji za gotovo sve sektore industrije.\nIstraživanje za budućnost\nDelotvorni i efikasni istraživanje i razvoj predstavljaju preduslov za inovacije, kao i važan pokretač rasta kompanije BASF. Razvijamo inovativne procese, tehnologije i proizvode za održivu budućnost i podstičemo digitalizaciju u istraživanju širom sveta. Na ovaj način, zahvaljujući rešenjima zasnovanim na hemiji, tokom našeg dugoročnog poslovanja osiguravamo uspeh za naše klijente u skoro svim sektorima industrije.\nNaša inovativna snaga zasnovana je na globalnom timu visokokvalifikovanog osoblja sa različitim specijalizacijama. U kompaniji BASF, više od 11.000 zaposlenih na skoro 70 lokacija širom sveta radi na istraživanju i razvoju.\nBASF-R&D sajtovi koji su lako dostupni klijentima i tržištima\nFokus našeg istraživanja – stvaramo hemiju za održivu budućnost\nPogledajte primere aktuelnih istraživačkih projekata\nObjedinjujemo svoje kompetencije\nU okviru svog jedinstvenog globalnog "know-how" Verbunda udružujemo svoje višestruke kompetencije: zajedno sa partnerima iz nauke i privrede radimo na održivim proizvodima i rešenjima.\nPodstičemo jaku mrežu\nSaradnja je važan izvor inovacija. To je razlog zbog kojeg u svoje inovacione procese uključujemo spoljne partnere i održavamo brojne kontakte sa naukom i biznisom.\nNaš put do inovacija\nPratimo jasan, ali ipak fleksibilan proces inovacija koji obuhvata sve korake od ideje do lansiranja proizvoda.\nSpektakularno skeniranje slika elektronske mikroskopije iz istraživanja BASF, dozvoliće gledaocu jedinstveni uvid u oblike i strukture mikrokosmosa i vizualizaciju onoga što je obično skriveno ljudskom oku.


OBAVIJESTILI VLADU: To Montenegro nema para za treći embraer – Portal Luca\nOBAVIJESTILI VLADU: To Montenegro nema para za treći embraer\nTo Montenegro je polovinom novembra obavijestio Vladu da nema para da u ime države isplati posljednje rate za kupovinu embraera registarskih oznaka 40-AOC, kodnog naziva čarli, piše Pobjeda\nSaopštili su i da nemaju para da taj avion dovedu u plovidbeno stanje, navodi se u jučerašnjoj vladinoj informaciji.\nRiječ je o trećem avionu Montenegro Airlinesa.\nStečajni upravnik Montenegro erlajnza Saša Zejak obavijestio je nedavno ministra kapitalnih investicija Mladena Bojanića da To Montenegro uzima djelove sa tog aviona, a da je ranije izuzeo njegovu dokumentaciju.\nVlada je 24. juna odobrila To Montenegru da iz osnivačkog kapitala kupi ovaj avion za ukupno 5,36 miliona dolara. Odnosno da isplati četiri posljednje rate za ovaj avion, koji je MA uzeo u finansijski lizing od brazilske BNDES banke.\nKasnije se ispostavilo i da treba 8,2 miliona eura za dovođenje aviona u plovidbeno stanje.\n“Odbor direktora To Montenegra predlaže da Vlada osnuje novo pravno lice preko kojeg bi kupili avion i spriječili aktiviranje državne garancije, te sačuvali značajna sredstva i vazduhoplov u koji je uloženo 38 miliona dolara”, navodi se u dopisu i ističe da bi sa ukunpo uloženih 13,4 miliona dolara Vlada stekla vlasništvo nad tim avionom (sa resursima za operaciju u narednih 7-8 godina).\nDruga opcija je da Vlada taj avion kupi i da ga u zakup To Montenegru. U dokumentu se podsjeća da je država 2010. godine dala garancije za kupovinu ovog aviona BNDES banci.\nOsnovno državno tužilaštvo u Podgorici formiralo je predmet po krivičnoj prijavi koju je protiv NN lica podnijela stečajna uprava MA, zbog sumnje da su počinili krivično djelo teška krađa, otuđenjem djelova sa ovog aviona.


Centar za vantelesnu oplodnju pruža besplatnu podršku\nJanuar 09, 2020 14:16\nCentar za vantelesnu oplodnju koji je osnovala fondacija "Nije svejedno" kompanije Nectar zajedno s Ministarstvom zdravlja Srbije, Udruženjem "Šansa za roditeljstvo" i Centrom za mentalno zdravlje počinje s prvim aktivnostima u podršci parovima i pojedincima u borbi za potomstvo.\nU prostorijama Centra za mentalno zdravlje zainteresovanima će biti obezbeđena besplatna psihološka podrška, odnosno besplatno individualno psihološko savetovanje, navodi se u saopštenju Centra za vantelesnu oplodnju.\nUpravnica fondacije "Nije svejedno" Ana Radun rekla je da nije svejedno što je tema nataliteta u Srbiji toliko dugo aktuelna.\n"Zbog toga se već nekoliko godina kao porodična kompanija trudimo da na različite načine pomognemo i stvorimo uslove da se što veći broj naših građana ostvari u ulozi roditelja", poručila je Radun.\nStručnjaci iz oblasti lečenja steriliteta, kao i mnogobrojna istraživanja su pokazali da je uloga psihologa veoma važna u lečenju neplodnosti i da prestavlja jedno od najstresnijih iskustava sa kojima se parovi susreću.\nDirektorka klinike "Dr Laza Lazarević", ustanove koja je osnivač Centra za mentalno zdravlje, Ivana Stašević Karličić poručila je da je psihološki aspekt vrlo bitan u borbi lečenja neplodnosti.\n"Zato ćemo se potruditi da svim zainteresovanim parovima i pojedincima pružimo neophodnu pomoć", naglašava Stašević Karličić.\nPredsednica Udruženja "Šansa za roditeljstvo" Sandra Jovanović istakla je da je parovima i pojedincima teško da se nose sa problem neplodnosti.\n"Ovaj problem obuzima celokupan život, utiče na emocije i na psihološka i sociološka stanja, i zato je ovakva pomoć od velike važnosti”, istakla je Jovanovićeva, stoji u saopštenju.\nU Centru za vantelesnu oplodnju biće organizovana i VTO druženja koja imaju za cilj razmenu iskustava i informacija u vezi są procesom vantelesne oplodnje sa idejom da građani razgovaraju i razmenjuju iskustva, nedoumice, strahove i radosti.\nKompanija Nectar je akcijom "Nije svejedno kad bebe dolaze", zajedno sa Ministarstvom zdravlja rekonstruisala odeljenje za vantelesnu oplodnju klinike GAK Narodni front i stvorila uslove da se višestruko poveća broj parova koji će imati šansu da ovaj proces obave u svojoj zemlji.\nSada uz pomoć Fondacije, a zajedno s Ministarstvom, nastavlja delovanje u toj oblasti otvaranjem savetovališta Centra za vantelesnu oplodnju u dva doma zdravlja - Savski Venac i Novi Beograd, te besplatnog nacionalnog broja za sve kojima je potreban savet ili prihološka pomoć, kao i štampanjem besplatnog Vodiča za vantelesnu oplodnju.\nUskoro će biti obezbeđeno i vozilo kojim će stručna lica moći da stignu i do najmanjih i najudaljenijih mesta u Srbiji, do svih građana kojima ova vrsta informacije ili stručnosti nije lako dostupna.\nZainteresovani građani mogu da zakažu svoj besplatan termin za savetovanje sa psihologom pozivanjem besplatnog nacionalnog info broja 0800 333 030, svakog ponedeljka od 9 do15 časova.


Radnom akcijom zaposlenih Sava osiguranje obilježili Dan Grupe Sava Re | Sava osiguranje AD\nRadnom akcijom zaposlenih Sava osiguranje obilježili Dan Grupe Sava Re\nSava osiguranje, povodom obilježavanja Dana Grupe Sava Re, organizovalo je akciju farbanja i postavljanja novih klupa, čišćenja i sadnje drveća u Dječijem parku u Bijelom Polju. U akcije je volonterski učestovalo oko 70 zaposlenih Sava osiguranja.\n"Kupili smo trideset sadnica, nabavili nove klupe, ofarbali postejeći mobilijar i uredili zelenu površinu. Kopamo, sadimo, družimo se, radimo nešto što je društveno odgovorno, jer želimo da centar ovog grada učinimo što ljepšim, kako bi djeca i mladi mogli da uživaju u njemu. Zahvaljujemo se zaposlenima iz Komunalnog preduzeća "Lim" kao i kolegama iz Opštine Bijelo Polje, na srdačnoj pomoći u toku trajanja akcije", rekao je Nebojša Šćekić, izvršni direktor Sava osiguranja.\nMenadžer Opštine Bijelo Polje, Fahrudin Begović, je istakao da je ovom akcijom ujedno obilježen i zvanični početak sređivanja parkovskih površina Bijelom Polju."Zahvalio bih se društveno odgovornoj kompaniji Sava osiguranje, koja je na ovaj način pomogla da uredimo centralni park. Pored donacije u vidu klupa i sadnog materijala, pohvalno je što je tako veliki broj radnika došao da direktno učestvuje u radovima", kazao je Begović.\nSava osiguranje AD, koje je 100 procentnom vlasništvu reosiguravajuće kuće Sava Re iz Ljubljane, posluje na crnogorskom tržištu neživotnih osiguranja već od 18 godina, sa tržišnim učešćem od oko 19 odsto.


FISKALNI SAVET OPOMINJE DA VLADA MORA DA SPREČI KRIZU JAVNOG DUGA\nVlada Srbije mora da obezbedi da budžetski deficit u ovoj godini ostane u planiranim okvirima, kao i da se smanji u 2014. da bi sprečila krizu javnog duga, izjavio je predsednik Fiskalnog saveta, Pavle Petrović.\nPetrović je, na konferenciji za novinare, istakao da fiskalni tokovi iz prošle i prva dva meseca ove godine ukazuju da bi budžetski deficit u 2013. mogao da dostigne 4,5 odsto BDP, umesto planiranih 3,6 odsto.\nAko se na to dodaju i troškovi novih intervencija države, kao što je recimo, pomoć "Železari Smederevo", stvarni deficit bi mogao da dostigne i pet odsto BDP-a, upozorio je on i dodao da bi vlada morala da na vreme reaguje i spreči takav razvoj događaja.\nPetrović je napomenuo da je, zbog strukturnih promena u javnim prihodima, još uvek rano za pouzdanu prognozu kretanja budžetskog deficita, jer su napravljene značajne promene u sistemu naplate PDV-a, tako da će podaci za prvi kvartal pružiti više informacija.\nOn je podsetio na predlog Fiskalnog saveta da se izvršenje budžeta Srbije prati kvartalno, kako bi se predupredila zakasnela reakcija na pogoršanje fiskalnih tokova, ali i preduzele korektivne mere ako se odstupa od ciljeva.\nPrema njegovim rečima, Ministarstvo finansija i privrede načelno je pristalo na predlog Fiskalnog saveta, ali se tek očekuje konačan dogovor.\nPetrović je napomenuo da je javni dug na kraju prošle godine premašio 18 milijardi evra, odnosno 63 odsto BDP-a, a na kraju februara ove godine verovatno je porastao i iznad 19 milijardi evra.\nOn je istakao i da privremeno smanjenje javnog duga u januaru nije neuobičajena pojava i ne znači zaokret ka smanjenju javnog duga, kao i da prevremeno otplaćivanje nije trajno smanjenje duga, već se time samo skuplji dug zamenjuje jeftinijem.


Nova kampanja, stari problemi - Istinomer\nMilena Popović 7. 6. 2020.\nIako netipična po tome što ju je u jednom trenutku prekinula zdravstvena kriza, ali i zbog toga što je jedan deo političkih aktera odlučio da bojkotuje izbore na svim nivoima, aktuelna predizborna kampanja po svojim glavnim obeležjima, dosta liči na prethodne.\nLoše prakse se ponavljaju\nSve ono čemu smo imali priliku da svedočimo tokom održavanja nekoliko ranijih izbora dešava se i sada. Naime, posmatračka misija Crte ponovo (i to nakon pokretanja velike debate u javnosti, višemesečnih pregovora o izbornim uslovima uz posredstvo međunarodne zajednice i menjanja zakona) beleži funkcionersku kampanju, zloupotrebu javnih resursa i kršenje propisa o finansiranju, kao i neravnopravno predstavljanje političkih aktera u medijima.\nPosmatrači su u periodu od raspisavanja izbora zabeležili slučajeve potkupljivanja birača kroz aktivnosti humanitarnog karaktera, posebno pre pandemije, kao i rast broja stranačkih radnih akcija u nastavku kampanje posle vanrednog stanja. Javni radovi korišćeni su za češće pojavljivanje javnih funkcionera na terenu – intenzitet takvih aktivnosti je posle 12. maja porastao za 40 odsto u odnosu na martovski deo kampanje, što je uticalo i na veće prisustvo funkcionera u medijima.\nPritisci i na birače i na aktere\nZbog nabrojanih nepravilnosti, pravnici Crte pisali su i prijave i to – osam Agenciji za borbu protiv korupcije i sedam Regulatornom telu za elektronske medije (REM).\n“Navodi o pritiscima na birače pojavili su se u skoro 30 gradova i opština u Srbiji. U 38 slučajeva sprovođeni su lično ili telefonom, a sa ciljem prikupljanja potpisa podrške listama za učešće na izborima i to u najvećem broju slučajeva uz pretnje otkazom ili gubitkom državne pomoći”, piše u izveštaju Crte.\nTakođe, zabeleženo je ukupno 17 slučajeva pritiska na političke aktere, u 16 gradova i opština. Od toga, skoro polovina se odnosila na neravnopravan položaj stranaka i lokalnih pokreta prilikom prikupljanja i overe potpisa i dostupnost javnih beležnika. Posmatrači Crte su registrovali pet incidentnih situacija napada na stranačke prostorije, kao i fizički napad na stranačke aktiviste i funkcionere od strane nepoznatih lica.\nČak i zdravstvena kriza izazvana korona virusom od koga je (prema dosadašnjim podacima) preminulo 249 osoba poslužila je delu aktera za političku promociju. Naime, tema korona virusa, zajedno sa aktivnostima koje je država sprovela tokom vanrednog stanja, pojavila u promotivnim aktivnostima, pre svega stranaka na vlasti. Uprkos tome što se ovo može tretirati kao još jedan oblik zloupotrebe u vidu prisvajanja rezultata države u stranačke propagandne svrhe, u javnosti su se pojavili promotivni spotovi koji su koristili pandemiju kao temu.\nVlastima nacionalni mediji, opoziciji Twitter\nIako je nakon vanrednog stanja razlika nešto smanjena, predstavnici stranaka na vlasti i dalje dominiraju u medijima sa nacionalnom frekvencijom. U “drugom poluvremenu” kampanje primećuje se promena u tonu predstavljanja političkih aktera u pomenutim medijima. U većoj meri prisutna je neutralnost u odnosu na sve tri političke grupe – vlast, opoziciju koja učestvuje u izborima i opoziciju u bojkotu.\nOpozicija je, sa druge strane, aktivnija na društvenim mrežama.\nNaime, posmatračka misija Crte je prvi put sistematski pratila i kampanju na preko 300 naloga političkih aktera i medija na društvenim mrežama gde je zabeležena veća aktivnost opozicionih aktera nego pripadnika vlasti.\nOvaj podatak, kažu u Crti, može da se tumači kao pokušaj opozicije da nedostatak medijskog prostora u komunikaciji sa građanima nadoknadi upravo putem društvenih mreža.\nCRTA Crta posmatračka misija funkcionerska kampanja Izbori2020 opozicija predizborna kampanja vlast zloupotreba javnih resursa


Evroliga: Zvezda dočekuje Albu (19.00, SK1) | SIA\n7. марта 2021. 9:41 PM\nKošarkaši Crvene zvezde domaćini su Albi iz Berlina u 14. kolu Evrolige. Utakmica u hali „Aleksandar Nikolić“ igra se od 19.00, a njen tok i kretanje rezultata možete pratiti na našem portalu.\nCrveno-beli, posle ubedljive pobede nad FMP-om, u meč sa Albom ulaze sa željom da nastave u istom ritmu i u Evroligi prekinu lošu seriji od četiri uzastopna poraza.\nNa drugoj strani Alba stiže u Beograd nakon pobeda protiv Valensije i Fenerbahčea, sa skorom 5-7 i željom da nastave uspešnu seriju.\nZvezda trenutno ima 4-9 i namerava da, uprkos jakom suparniku, popravi svoju poziciju na tabeli gde je trenutno na šesnaestom mestu.\nUtakmica Crvene zvezde i Albe u hali „Aleksandar Nikolić“ počinje u 19.00 sati, a možete je pratiti u direktnom prenosu na Sportklubu 1.\nCentar DBA: Lažne policijske značke i njihova zloupotreba


Hoće li strah od konfiskacije na Zapadu naterati oligarhe da svoj kapital vrate u Rusiju - Sputnjik Srbija\n22:29 26.12.2017 Preuzmite kraći link\nRuski predsednik smatra da bi ovi predlozi mogli da budu „dodatni stimulans za prenos kapitala u Rusiju“. Kremlj je objasnio da amnestijom kapitala Putin želi da zaštiti ruski biznis od „brutalnih i netržišnih pretenzija“.\nPortparol ruskog predsednika Dmitrij Peskov podsetio je na Putinove reči da se Zapadne zemlje u poslednje vreme ne pridržavaju uvek principa „nedodirljivosti privatne svojine“. Kako je rekao, pokušaji napada na nju su nezakoniti i neosnovani, a ruske vlasti i preduzetnici su se više puta sa tim suočavali.\n„Sve to se čini pod maskom restriktivnih mera i sankcija“, rekao je Peskov novinarima, odgovarajući na pitanje kako će produženje amnestije kapitala pomoći da se ublaži šteta od sankcija.\nKako je objasnio, takva nesigurna atmosfera za investicije u inostranstvu može stvoriti nepogodnosti za ruski biznis i ruski kapital koji je tamo investiran.\n„A predsednik kao šef države pokrenuo je inicijativu da se stvore povoljni uslovi za poslovanje u Rusiji, ako oni žele da iskoriste priliku i da vrate svoj kapital u zemlju“, dodao je Peskov.\nOdgovarajući na pitanje zašto Rusija, koja prema Putinovim rečima ima dobru poslovnu klimu, stvara nekakve dodatne „bonuse“ za biznismene, Peskov je rekao da „savršenstvo nema granica“.\nAmnestija kapitala uvedena je u Rusiji 1. jula 2015. i bila je na snazi do 30. juna 2016. godine. Prema toj amnestiji, investitori koji vrate kapital u Rusiju, bili su zaštićeni od krivične ili administrativne odgovornosti, a takođe su bili oslobođeni i plaćanja poreza za prethodni period.\nMeđutim, tadašnja amnestija kapitala nije dala rezultate na kakve su računale ruske vlasti. Prema navodima ruskih medija, tek oko 2.500 biznismena je iskoristilo tu mogućnost.\nRuske vlasti priznaju da rezultati 2016. godine nisu ispunili očekivanja, ali smatraju da bi sada moglo da bude drugačije.\nKako je objasnio ruski ministar finansija Anton Siluanov, mnogi preduzetnici, posebno oni „srednjeg nivoa“, nisu verovali u amnestiju kapitala, jer su se plašili da će informacije o njihovom poslovanju procuriti iz poreske službe i dospeti u ruke tužilaštva ili medija. Pošto se to nije dogodilo, poverenje se vratilo.\n„Zato mislim da danas, pogotovo u situaciji kada se vrši pritisak na ruski biznis u inostranstvu, ima osnova za to da ne samo prijave svoje račune, nego i da ih prebace u Rusiju, u ruske finansijske banke, gde će te aktive biti sigurnije zaštićene, nego u zapadnim finansijskim institucijama“, smatra Siluanov.\nNedavno je američki Nacionalni biro za ekonomska istraživanja u svom izveštaju naveo da građani Rusije od 2015. godine drže u ofšoru sredstva, čiji je ekvivalent 75 odsto nacionalnog dohotka — približno toliko je registrovanih i u Rusiji.\nSvetska praksa pokazuje da amnestiju kapitala država počinje iz dva razloga: za dobijanje dodatnih sredstava u budžet i normalizaciju poslovne klime.\nMišljenja o tome kako će Putinova ponuda biti prihvaćena među ruskim biznismenima u inostranstvu su podeljena. Dok jedni veruju da bi Putinov predlog, ovog puta, mogao da bude prihvaćen i da bi mogao da dovede do značajnog priliva novca u Rusiju, kojoj su potrebna ulaganja, drugi smatraju da su male šanse da će drugi pokušaj amnestije biti uspešan.\n„Videćemo da li će drugi pokušaj uspeti. Jedina kategorija ljudi, koja bi iskoristila te šanse koje predviđa druga amnestija kapitala, jeste ona koja je bliska rukovodstvu Rusije i koja ozbiljno strahuje da bi mogla da se nađe na antiruskom sankcionom spisku. Ali, takvih ljudi je veoma malo. Po pravilu, veći deo njih i bez toga ima kapital u ruskoj jurisdikciji. Zato mi se čini da takvi predlozi nemaju veliki potencijal. To jest, s jedne strane, treba ih sprovesti kako bi bolje razumeli situaciju, a s druge strane, ne bi se trebalo zavaravati i misliti da će iznosi, koji će se na taj način eventualno vratiti u Rusiji, biti veliki i da će značajnije uticati na rusku ekonomiju. Ipak, ukoliko bi se stvorila dobra klima, određeni deo sredstava bi mogao da se vrati u zemlju“, kaže za Sputnjik ekonomski stručnjak Sergej Hestanov.\nNjegove kolege kažu da je za realizaciju amnestije potreban kompromis interesa biznisa i države. Kako navode ekonomisti, kapitalu su potrebne garancije i korist, a državi — mogućnost povećanja investicija i popunjavanje budžeta.\nEksperti ističu da je Putinova ideja dobra i da bi, ukoliko je investitori ozbiljno shvate, mogla da pripomogne ruskoj ekonomiji, koja se suočava sa zapadnim sankcijama, a sa druge strane, to bi moglo da ide na ruku i ruskim biznismenima, s obzirom na to da bi značajan deo njihovih sredstava u inostranstvu mogao da se nađe na udaru sankcija i bude zamrznut, a u takvim uslovima vraćanje u Rusiju je jedina opcija spasa kapitala.\nInače, smatra se da se termin „ekonomska amnestija“ (amnestija kapitala) pojavio u posleratnim godinama u Zapadnoj Evropi. Prvi put su takve ekonomske mere bile sprovedene u Švajcarskoj, kada su bili amnestirani depoziti i kapitali Trećeg rajha. Rezultat te amnestije bio je jačanje bankarskog sistema Švajcarske.\nEkonomsku amnestiju su osamdesetih godina sprovodile i Argentina, Francuska, Indija i Belgija (2004.) ali, prema mišljenju eksperata, amnestija u tim zemljama nije dala očekivane rezultate.\nU svetskoj praksi primer uspešne ekonomske amnestije zabeležen je početkom dvehiljaditih u Italiji, kao i u Irskoj, 1988. godine.\namnestija kapitala, oligarsi, biznis, Vladimir Putin, Zapad


M. K. 13. januara 2018. 12:59\nUpozorenje koje poslednjih dana kruži društvenim mrežama da lek paracetamol p-500 navodno sadrži smrtonosan virus nije istinito, prenose mediji u regionu.\nGrađanima se preporučuje da lekove uzimaju isključivo u apotekama uz savet lekara. U suprotnom, postoji rizik od nabavke medikamenata neproverenog kvaliteta, pa i falsifikovanih lekova.\nVest o navodnom prisustvu mačupo virusa u tabletama paracetamola, kako objašnjavaju iz Agencije Pobeda, pojavila se na internetu prvi put u Maleziji još početkom 2017, na privatnom twitter profilu, a bez ikakvih dokaza ili izvora za iznesenu tvrdnju, a na našem govornom području informacija je prenesena početkom januara, opet putem privatnog naloga na društvenim mrežama.\nTu vest ranije je demantovalo više zvaničnih institucija, odnosno nadležnih tela za kontrolu lekova u svetu poput Malezije, Indonezije, Singapura naveli su iz Agencije.\nOvaj lek mogao bi da našteti vašem srcu zbog skrivenog sadržaja soli,…\nLekari upozoravaju: Paracetamol može biti OPASAN, evo za koga\nOprez: Znate li kada je paracetamol opasan\nPrema njihovim rečima, ni u regionu, ni u bazi Svetske zdravstvene organizacije o globalno prijavljenim neželjenim dejstvima lekova, nisu prijavljeni slučajevi koji bi mogli ukazivati na povezanost primene tableta paracetamola sa bilo kojom infekcijom, piše cdm.me.\n– Dosadašnja saznanja o paracetamolu idu u prilog pozitivnom odnosu korist/rizik od primene ovog leka i nisu identifikovani bilo kakvi rizici koji bi se doveli u vezu sa pomenutim navodima – kazali su iz Agencije, podsetivši da paracetamol ima pozitivni efekt na snižavanje povišene temperature i lečenje bolova blagog intenziteta.\nVirus ne može preživeti u tabletama\nMačupo virus, naglašavaju iz Kalimsa, ne može preživeti sam tehnološki proces proizvodnje tableta.\nOni objašnjavaju da mačupo virus ili virus bolivijske hemoragične groznice, izaziva simptome poput groznice, bolova u mišićima i zglobovima, krvarenja desni, a kod pojedinih pacijenata se javljaju i neurološki simptomi poput drhtavice, gubitka kontrole nad mišićima…\n– Infekcija se može razviti nakon direktnog kontakta sa virusom, koji se najčešće prenosi putem fecesa ili urina inficiranih glodara (miševa) i do danas su infekcije ovim virusom dokumentovane samo u Južnoj Americi – naveli su iz Agencije za lekove i medicinska sredstva, piše cdm.me.


Gradska uprava - Srpskainfo\nKako Banjaluka ne bi ostala bez jesenje sadnje za koju prošle godine nije bilo novca, gradonačelnik Draško Stanivuković je donirao sadnice za najveći gradski park.\nPrijem za sveštenstvo "Ponosni smo što se u našoj Gradskoj upravi osjeti duh Božića" (FOTO)\nPovodom najradosnijeg hrišćanskog praznika, u Gradskoj upravi upriličen je prijem za sveštenstvo sa teritorije Grada, ali i udruženja koji svojim radom nesebično pomažu naš narod, napisao je gradonačelnik Banjaluke Draško Stanivuković na Fejsbuku.\nZA HITNE SLUČAJEVE Gradska uprava u ponedjeljak organizuje dežurstvo matičara\nU Gradska uprava Banjaluka će sutra organizovati dežurstvo matičara, poručili su iz Odjeljenja za opštu upravu.\nDežurni samo matičari: Ovo su neradni dani Gradske uprave Banjaluka u januaru\nZbog obilježavanja novogodišnjih i božićnih praznika, Gradska uprava neće raditi u ponedjeljak 3. januara, kao ni u četvrtak i petak – 6. i 7. januara 2022. godine.\n“Banjaluka ide naprijed” Kondić istakao da je tokom prve godine mandata Gradska uprava realizovala većinu najavljenih projekata\nPredsjednik Gradskog odbora SPS Banjaluka i odbornik u Skupštini grada, Saša Kondić istakao je danas da je tokom prve godine mandata nova Gradska uprava realizovala većinu najavljenih projekata, uključujući i projekte koje su direktno podržali odbornici SPS.\nZgrada Gradske uprave kao pozadina za selfi: Crvena mašna i jelke na svakom prozoru PRIVLAČE POGLEDE (FOTO)\nZgrada Gradske uprave, koja je ove godine proslavila 90. rođendan, ovih dana privlači poglede prolaznika. I to sa razlogom.\nRok do 30. decembra: Poziv za dostavljanje prijedloga i sugestija na planska rješenja\nNa sjednicama Skupštine grada, koje su održane u oktobru i u novembru, doneseno je više odluka o izmjenama dijelova regulacionih planova.\nPočinjen je hakerski napad na mejl server Gradske uprave i s adresa zaposlenih šalju se lažni mejlovi na druge adrese, saopšteno je iz Gradske uprave.\n"Elektrokrajina" je danas isključila struju u jednom poslovnom prostoru Grada Banjaluka u Ulici kralja Alfonsa XIII, zbog neplaćanja računa za potrošenu električnu energiju.\nOdjeljenje za prostorno uređenje Gradske uprave organizuje u četvrtak, 16. decembra dvije javne rasprave o Nacrtu izmjene dijela Regulacionog plana stambenog naselja Drakulić u Banjaluci koja će biti održana sa početkom u 16.15 časova u sali 33 Gradske uprave.\nDođite i učestvujte u kreiranju izgleda svog naselja: Javna prezentacija Urbanističkog plana za sedam mjesnih zajednica\nJavna prezentacija Nacrta Urbanističkog plana za centralno gradsko područje, koje obuhvata područje mjesnih zajednica Centar 1, Centar 2, Borik 1, Borik 2, Bulevar, Paprikovac i Nova Varoš biće organizovana u petak, 10. decembra sa početkom u 18 časova u Domu omladine.\nOdjeljenje za prostorno uređenje obavještava javnost da će Nacrt Regulacionog plana za prostor između ulica Gavrila Principa, Istočnog tranzita i desne obale Vrbasa, odnosno radni naziv "Jug 5" biti izložen na javni uvid.\nProtiv gradonačelnika Banjaluke Draška Stanivukovića danas je OJT dostavljeno više krivičnih prijava, a predsjednik Skupštine grada Banjaluka Mladen Ilić poručuje da biti formirana privremena radna tijela koja će vršiti kontrolu javnih nabavki u gradskoj upravi.\nOd 1. do 5. decembra povodom manifestacije “Zlatno doba”: Stručno vođenje kroz izložbu „U posjeti Banu“\nU sklopu obilježavanja manifestacije „Zlatno doba“ i proslave 90. rođendana Gradske uprave, u Kulturnom centru Banski dvor u periodu od 1. do 5. decembra od 17 do 20 časova, biće otvorena izložba „U posjeti banu – dr Todor Lazarević, ban Vrbaske banovine“.\nOštećen bager Gradske uprave: Policija traga za vandalima\nU toku je popravka kvara na semaforu kod Gradske uprave, na kojem je nakon saobraćajne nesreće došlo do oštećenja.


Nova musica fest u klubu Gun - Dan u Beogradu\nNaslovna » Izlasci » Festivali » Nova musica fest u klubu Gun\nAh Neša 12. februar 2012. Festivali Postavite komentar\nU nedelju, 26. februara od 22.00, biće održan Festival alternativnog rok zvuka – Nova musica fest. U Gun Clubu (Miloša Pocerca 10) nastupiće Azil 5, Broken Strings, Etar i Freaky Fight For Freedom. Cena ulaznice u pretprodaji je 200 dinara u kafeu Šikarica (Skadarska 22) od 15. februara, a na dan koncerta – 300 dinara.\nAutorski bendovi alternativnog modernog rock usmerenja već nekoliko godina egzistiraju na srpskoj muzičkoj sceni. Bend Azil 5 održaće promociju novog albuma „Nema čoveka danima“ (SKC NS, 2011.) i na taj način predstaviti novi materijal u Srbiji posle turneja koje su u toku prošle godine svirali po Sloveniji i Nemačkoj.\nSa debitantskim albumom „The Way How to Live Out of Home“ predstaviće se i mladi fank-rok sastav Freaky Fight for Freedom. Aktuelni hit singl „Tako disko“ promovisaće bend Etar, dok će Broken Strings svirati nekoliko novih pesmama koje već uveliko spremaju za svoj naredni studijski album. (danubeogradu.rs)\nTagovifestivali gun club muzika rock\nPrethodni Projekcija filma „Sengoku Basara“\nSledeći Novi četvorosed na Staroj planini